Number of Visits : 9362084\nગુજરાતી પત્રકારત્વનાં બસો વર્ષ નિમિત્તે થોડાક વરિષ્ઠ ગુજરાતી પત્રકારો વિશે લખાય તો સારું, એવો વિચાર આવતાં છેલ્લા સાડા પાંચ દાયકા કરતાં વધુ સમયથી પત્રકારત્વ ક્ષેત્રે કાર્યરત વરિષ્ઠ પત્રકાર, લેખક ને કર્મશીલ પ્રકાશ ન. શાહ વિશે વ્યક્તિગત સંસ્મરણાત્મક થોડું લખ્યું છે. તેમણે તેમના આઠ દાયકા કરતાં વધુ સમયના આયખામાં સાડા પાંચ દાયકા જેટલો સમય અધ્યાપન, લેખન, પત્રકારત્વ, જાહેરજીવન અને વિવિધ આંદોલનોમાં વિતાવ્યો છે.\nપ્રકાશભાઈ સાથેની પ્રથમ મુલાકાતનું વર્ષ યાદ કરું તો લગભગ ૧૯૭૫ના વર્ષનું સ્મરણ થાય છે. હીમાવન પાલડી ને લાલ દરવાજા નશાબંધી કંપાઉન્ડની લોક સમિતિની ઓફિસ અમારા પ્રથમ પરિચયનાં સ્થળો. સર્વોદય અગ્રણી પ્રકાશભાઈ શાહ, હસમુખ પટેલ, પરણ્યા પહેલાંનાં મંદાકિની દવે ને પરણ્યા પછીનાં મંદા હસમુખ પટેલ, પ્રો. રાજેન્દ્ર દવે, નીતા પંડ્યા, (પરણ્યા પછીનાં નીતા વિદ્રોહી, હાલના પત્રકારો મુકુન્દ પંડ્યા ને કાંતિ પટેલ, વકીલ દીપક દવે, હાલના ખેડૂત અગ્રણી સાગર રબારી ને ભીમજી નાકરાણી સહિત અનેક મિત્રોને સાંકળતું ‘સુકેતુ સ્ટડી સર્કલ’ આજે ય યાદોમાં અકબંધ છે. ૧૯૭૫માં હું મીઠાખળી છ રસ્તા પાસેથી સરદાર પટેલ સેવા સમાજ હોસ્ટેલમાં દાખલ થયો તેની નજીકમાં જ ‘પ્રકાશ’ બંગલો પોસ્ટ ઓફિસની પાછળ હતો. મારી હોસ્ટેલ એવી જગ્યાએ હતી કે ભૂગોળના ભાસ્કરરાવ વિદ્વાંસ, કવિ ઉમાશંકર જોશી, પૂર્વ સાંસદ પુરુષોત્તમ માવળંકર, કે.કા. શાસ્ત્રી, આર.કે. અમીન સહિત અનેક જાહેર જીવનના અગ્રણીઓ સવારના મોર્નિગ વોકમાં હોસ્ટેલ આગળથી પસાર થતા હતા.\nઆજે સફેદ ઝભ્ભા-લેંઘાના લગ્ન ને બેસણા બંનેમાં ચાલે તેવા યુનિફોર્મમાં દેખાતા પ્રકાશભાઈ સવારે પેન્ટ-બુશર્ટમાં અર્ધાંગિની નયનાબહેન સાથે મોર્નિગ વૉકમાં હોસ્ટેલ આગળથી નીકળે. અમે સાથે સવારે ઘણીવાર ‘બિનાકા’ની ચાની લારીની લૉ ગાર્ડનની ચા પણ અમે પીધી હશે.\nતે સમયે ગામડેથી આવેલો એટલે હૃદયના સંબંધો હોય તેવા ખાસ કોઈ પરિચય અમદાવાદમાં ન હતા. પહેલો પરિચય ૧૯૭૪માં નવગુજરાત કૉલેજના ગાંધીવાદી અધ્યાપક પ્રો. બાલુભાઈ પટેલ પછી બીજો પ્રકાશભાઈનો. કશા શિષ્ટાચાર વિના હું હોસ્ટેલથી આવતાં જતાં પ્રકાશભાઈના ઘેર પહોંચી જતો. પ્રકાશભાઈ હોય કે ન હોય મોટાં બહેન ઇન્દુબહેન એટલે કે તેમનાં માતુશ્રી ને ભાઈ એટલે કે પિતાજી નવીનભાઈ તો હોય જ. હું તેમની સાથે વાતો કરું. કેટલી વાર મોટાં બહેનના હાથનો નાસ્તો કર્યો હશે તેની ગણતરી કરવી આજે મુશ્કેલ છે. તે સમયે તેમના પિતાનો કાપડનો વેપાર એટલે આર્થિક સ્થિતિ ઘણી સારી છતાં જીવન સાદગીપૂર્ણ હતું. પ્રકાશભાઈના પિતા સ્વ. નવીનભાઈ એટલા સ્વસ્થ ને મજબૂત કે મારી પેઠે કોઈપણ માણસ તેમને પ્રકાશભાઈના પિતાને તેમના મોટા ભાઈ માનવાની ભૂલ કરી જ બેસે. તેઓ મને હંમેશાં ‘કંકોતરી’વાળા તરીકે બોલાવતા. તે સમયના ગુજરાતના અનેક લેખકો, સાહિત્યકારો, કવિઓ ને જાહેરજીવનના જુદા જુદા ક્ષેત્રોના મહાનુભાવો મને પ્રકાશભાઈના ઘેર જ મળી જતા. જેમાં ઉમાશંકર, માવળંકર, ઈશ્વર પેટલીકર, મનુભાઈ પંચોલી, જોસેફ મેકવાન જેવા સંખ્યાબંધ મહાનુભાવો હતા. તેમનું ઘર સાહિત્ય, લેખન, કલા ને સંસ્કૃતિના રસિકોનું મિલન સ્થળ જેવું હતું. બધાં નામો તો આજે યાદ પણ નથી. ને યાદી બનાવું તો ઘણી લાંબી થઈ જાય. ત્યાંથી હીમાવન ને લોક સમિતિનો નાતો બંધાયો હોવાનું આછુંપાતળું યાદ છે. ૧૯૭૭માં પત્રકારત્વનો અભ્યાસ પૂર્ણ કર્યો એટલે એક સવારે તેમના ઘેર પ્રકાશભાઈએ મને પૂછ્યું કે, પ્રોફેસર, હવે શું કરવું છે? મેં કહ્યું કે ગામડાનો માણસ છું. કામ તો કરવું છે. તેમણે કહ્યું કે, તમે મજૂર મહાજનમાં ઈલાબહેન ભટ્ટને મળો. ત્યાં ‘મજૂર સંદેશ’ અર્ધ સાપ્તાહિક તેમનું મુખપત્ર છે. તેના સંપાદક દાંડીયાત્રી ભાનુભાઈ દવે હવે નિવૃત્ત થઈ રહ્યા છે. હું ઈલાબહેનને મળ્યો તો તેમને મને અરવિંદ બૂચ પાસે મોકલ્યો. આમ વિધિવત્ પહેલી નોકરીનું શ્રેય પ્રકાશભાઈને આપું તો તેમાં જરાયે ખોટું નથી.\n૧૯૭૮માં મેં ‘મજૂર સંદેશ’ની કામગીરી સંભાળી ત્યારે હું માત્ર ૨૧ વર્ષનો ગ્રામીણ પૃષ્ઠભૂમિ ધરાવતો યુવક હતો. તે સમયે પ્રકાશભાઈ એક્સપ્રેસ જૂથના ‘નૂતન ગુજરાત’ સાપ્તાહિકનું તંત્રીપદ સંભાળતા હતા. ‘નૂતન ગુજરાત’માં કૌશલ ઠાકોર, ભરત દવે, હસમુખ પટેલ, (કુમાર મિહીર) મધુસુદન મિસ્ત્રી ને મારા જેવા અનેક નવા કટારલેખકોની કટાર તેમણે શરૂ કરી હતી. ૧૯૭૫-૭૬નાં વર્ષોમાં શરૂ થયેલી. અમારી સંબંધોની સદ્‌ભાવ યાત્રા ૨૦૨૧ સુધી કશા ય અંતરાય, અવરોધ કે વિરોધ વિના અવિરત ચાલુ છે.\nઆયખાના આઠમા દાયકે પ્રકાશભાઈ ‘ગુજરાતી સાહિત્ય પરિષદ’ના અધ્યક્ષ તરીકે ચૂંટાયા. ચૂંટણી પ્રચાર ટાણે પ્રકાશભાઈ સામે એક એવું આરોપનામું સ્પર્ધકોએ ફરમાવ્યું કે તેમણે એક પણ પુસ્તક લખ્યું નથી. તો તેઓ સાહિત્યકાર-લેખક કેવી રીતે કહેવાય. પણ પ્રકાશભાઈએ સાહિત્યનાં વિવિધ સ્વરૂપોનું જે વાંચન કર્યું છે અને પત્રકારત્વની સાડા પાંચ દાયકા કરતાં વધુ સમયની કારકિર્દીમાં જે લખ્યું છે તેનાં જો પુસ્તકો લખાય તો આજના લેખકો કે સાહિત્યકારો કરતાં પણ મોટી સંખ્યા થાય. હા, એમણે લેખનમાં ધ્યાન આપ્યું, પણ પ્રકાશભાઈ હોવા છતાં પુસ્તકોના પ્રકાશન તરફ નહીં. પ્રકાશ હોવા છતાં પ્રકાશક કેમ ન બન્યા. એ વાત તેમના અલગારી સ્વભાવને સાચી રીતે જાણનારાને જ ખબર પડે. તેમનાં પુસ્તકો કરવા મહેનત કરનારા ડંકેશ ઓઝા, ચંદુ મહેરિયા ને ઉર્વીશ કોઠારી જેવાના હૃદયપૂર્વકના પ્રયાસો પ્રકાશભાઈની નિ:સ્પૃહતા કે ઉદાસીનતા જે કહો તે કારણસર સફળ ન થયા.\nજેઓ આજના પ્રકાશભાઈને જાણે છે તેમને કદાચ ખબર પણ નહીં હોય કે મણિનગરની સરસ્વતી હાઇ સ્કૂલમાં ૧૯૫૧-૫૨માં આઠમા ઘોરણમાં ભણતા ત્યારે તેમના શિક્ષક ને પાછળથી ગુજરાત વિધાનસભાના અધ્યક્ષ બનેલા સ્વ. હરિશ્ચંદ્ર પટેલ તેમને રાષ્ટ્રીય સ્વયં સેવક સંઘની શાખામાં લઈ જતા હતા ને કિશોર પ્રકાશનો આ સંઘ-સંગ માંડ પાંચેક વર્ષ ચાલ્યો ને પ્રો. માવળંકરની લૅસ્કી ઇન્સ્ટિટયૂટને રાધાકૃષ્ણનના ‘હિંદુ વે ઓફ લાઈફ’ પુસ્તકે પ્રકાશભાઈ ને નવી ને કાયમી દિશા ચીંધી ને સેકયુલારિઝમનું કાયમી સરનામું બની ગયા. વ્યંગમાં ઘણા તેમને સેકયુલારિઝમના સફેદ પોપ પણ કહેવા લાગ્યા. પ્રકાશભાઈને સમજવા અઘરા છે. વ્યક્તિ તરીકેની નહીં પણ વિચારધારાના મક્કમ હિમાયતીની તેમની સાચી ઓળખ છે.\nપરિષદનું પ્રમુખપદ સંભાળતાં તેમણે પોતાની જાતને પરિષદના સ્થાપક રણજીતરામની પરંપરાના સિપાઈ તરીકે ઓળખાવી હતી. પણ તેમનો સાચો પરિચય સ્વરાજની બાકીની લડાઈના સિપાઈ તરીકેનો છે. તેમને માત્ર પત્રકાર, તંત્રી, કર્મશીલ કે વિચારપત્ર નિરીક્ષક’ના તંત્રી કહેવા તે તેમની સાચી ઓળખ નથી. પણ તેઓ કહે છે કે લોકશાહીમાં સરકારો તો આવે ને જાય પણ આપણા નાગરિક અધિકારો, લોકશાહી મૂલ્યો, ન્યાયિક સમાજરચના ને સ્વતંત્રતા માટેની લડાઈ તો કાયમ ચાલુ જ રહેવાની છે. એટલે જ પ્રકાશભાઈ કોઈ રાજકીય પક્ષના ચોકઠામાં ન ગોઠવાયા પણ ગુજરાતમાં ૧૯૭૫માં કાઁગ્રેસ સામે જનતા મોરચાનો વિકલ્પ ઊભો કરવામાં તેમણે મહત્ત્વપૂર્ણ ભૂમિકા ભજવી, જે રાષ્ટ્રીય કક્ષાએ ૧૯૭૭માં જનતા પક્ષ સ્વરૂપે કાઁગ્રેસ સામે રાષ્ટ્રીય વિકલ્પ બન્યો.\nલોકશાહીમાં સમયની માંગ મુજબ જનતા મોરચામાં જનસંઘ સાથે મેળ પાડનાર પ્રકાશભાઈ સરકારો તો આવે ન જાય - એ ન્યાયે વાજબી મુદ્દે ભા.જપ. સરકાર સામે પણ મોરચો માંડવાનું આજે.ય ચૂકતા નથી. ચૂંટણી લડ્યા વિના રાજ્ય કે દેશમાં ઈચ્છયું હોત તો ૧૯૭૫થી ’૭૯ના ગાળામાં પ્રકાશભાઈ કોઈ મોટું રાજકીય પદ કે સમ્માન મેળવી શક્યા હોત. મોરારજીભાઈ દેસાઈ એલિસબ્રિજમાંથી તેઓ ધારાસભા લડે તેમ ઈચ્છતા હતા. પણ તેમને તે સમયે તે યોગ્ય ન લાગ્યું ને હંમેશાં ‘વોચ-ડોગ’ની લોકશાહીમાં પ્રહરીની ભૂમિકા ભજવી. સારા માણસોએ રાજકારણથી દૂર ન રહેવું જોઈએ, તે વિચારે પક્ષીય નહીં પણ લોકઉમેદવાર તરીકે મ્યુનિસિપલ કોર્પોરેશનની ચૂંટણી લડ્યા ને હાર્યા. તે સમયે એલ.એ. શાહ લૉ કોલેજના જી.એસ. મહેન્દ્ર દેસાઈ ને મેં તેમના પ્રચાર માટે અમારા સ્વખર્ચે એક પત્રિકા પણ બહાર પાડી હતી. તેનું આજે ય સ્મરણ છે. આમ લોકશાહીમાં એક નવો વિચાર મૂક્યો ને નવો અભિગમ અપનાવ્યો. તેઓ હંમેશાં કહે છે કે કશામાં બંધાઉ એવું મારું વલણ નથી અને એકેયમાં હું પૂરાતો નથી. એટલે જ તો તેઓ સ્વયં પ્રકાશિત છે, પરપ્રકાશિત નહીં.\nનામ પ્રમાણે ગુણ ઓછા લોકોમાં હોય છે. પણ ‘પ્રકાશ’ આપવાનો તેમનો ગુણ નામ પ્રમાણે છે. પ્રકાશભાઈની ભાષા વિશે જાતજાત ને ભાત-ભાતનાં વ્યંગબાણો ચારે દિશામાંથી હંમેશાં આવતાં રહે છે. મુરબ્બી મિત્ર જિતેન્દ્ર દેસાઈએ એકવાર મનુભાઈ પંચોળીના શબ્દો ટાંકીને મને કહેલું કે, પ્રકાશ વિદ્વાન બહુ પણ લોકભોગ્ય ઓછો. વિદ્વતામાં પ્રકાશભાઈ સાહિત્ય ને પત્રકારત્વ બંનેનું એક પૂછવા ઠેકાણું છે. વૈચારિક પાટલી કદી બદલી ન હોય તેવા અણીશુદ્ધ વિચારક છે જે તેમની આલોચનાનો એક માત્ર મુદ્દો પણ બની રહેતો હોય છે.\nબોલવાનો આરંભ તેમણે ૧૯૬૦માં જયંતી દલાલને પૂર્વ શિક્ષણ મંત્રી સી.એન. વિદ્યાલયનાં ઈન્દુમતીબહેન શેઠના નિર્ણાયકપદે યોજાયેલી વક્તૃત્વ સ્પર્ધામાં સ્પર્ધક વક્તા તરીકે કર્યો હતો. ને ૧૯૬૨માં ગૂજરાત યુનિવર્સિટીની બધી કૉલેજોની મહાદેવ દેસાઈ વક્તૃત્વ સ્પર્ધામાં પ્રથમ નંબરે સુવર્ણચંદ્રક મેળવ્યો તે ચીન યુદ્ધ સમયે સંરક્ષણ ફંડમાં આપી દીધો હતો.\nકટોકટી સામેની લડાઈમાં ગુજરાતમાં ત્રણેક પત્રકારોએ જેલવાસ વેઠ્યો. તેમાં પ્રકાશ ન. શાહ, તત્કાલીન ‘સાધના’ના તંત્રી વિષ્ણુ પંડ્યા અને વડોદરાના કિરીટ ભટ્ટ હતા. રાષ્ટ્રીય કક્ષાના પત્રકારોમાં લગભગ કુલદીપ નાયર જ હતા. પકડાયા પહેલા કટોકટીમાં જ્યોર્જ ફર્નાન્ડીઝ તેમના ઘેર અજ્ઞાતવાસમાં રહ્યા હતા. કટોકટીમાં નિર્ભય ને નીડરના તંત્રીપદે ભૂગર્ભ પત્રિકા પણ કાઢતા હતા.\nપ્રકાશભાઈની મિત્રબેલડી ગણો કે બંધુ બેલડી ભાઈદાસભાઈ પરીખ ને પ્રકાશભાઈ મોટા ભાગે સાથે હોય ને બંને રંગ, વેશ-પહેરવેશને દેખાવે સગા ભાઈ જેવા લાગે. અને તેમને સંબંધ પણ તેવો. ૧૯૭૧માં એચ.કે. આર્ટસ કોલેજનું અધ્યાપન કાર્ય છોડ્યા પછી ભોગીભાઈ ગાંધી સાથે જ્ઞાનગંગોત્રીના સંપાદન કાર્યમાં જોડાયા. આજે વિશ્વકોશના જે ગ્રંથો દેખાય છે તે એક રીતે તો જ્ઞાનગંગોત્રીનું નવું સ્વરૂપ છે. તેમના કારણે ૩૦ જેટલા જ્ઞાનગંગોત્રીના સમૃદ્ધ ગ્રંથો ગુજરાતને મળ્યા.\nપત્રકાર તરીકે પ્રકાશભાઈ પત્રકારોના પત્રકાર યા પત્રકારોનું પૂછવા ઠેકાણું જેવા રહ્યા છે. તેમનો નાતો એકસપ્રેસ જૂથના અખબારો નૂતન ગુજરાત, લોકસત્તા-જનસત્તા, ટાઇમ્સ જૂથના ગુજરાતી ટાઈમ્સ અને છેલ્લે દૈનિક ભાસ્કર જૂથના દિવ્ય ભાસ્કરના સંપાદકીય પૃષ્ઠના સલાહકાર તરીકે રહ્યો. દૈનિકમાં તેમના તંત્રીલેખો તથા સમયના ડંકાને દિશાન્તર જેવી કોલમોએ પત્રકારત્વમાં એક અનોખી ભાત પાડી. જનસત્તામાં વાસુદેવ મહેતા, ઈશ્વર પંચોલી, જયંતી શુક્લ, વિષ્ણુ પંડ્યા, ગુણવંત શાહ ને કાંતિ રામી જેવા તંત્રીઓના સહયોગી સહતંત્રી તરીકે ને ત્યારબાદ લોકસત્તા-જનસત્તાના તંત્રીની જવાબદારી પણ સંભાળી. જનસત્તાની કામગીરીનો તેમનો ગાળો મારો ‘મજૂર સંદેશ’ના આરંભનો ગાળો હતો. બપોરે ૧૨થી ૪ મારે વિશ્રામકાળ હતો એટલે હું બપોરે જનસત્તામાં બિનવેતન કર્મચારીની પેઠે જતો. પત્રકારત્વના અભ્યાસનો બે માસનો તાલીમી કાળ પણ મેં જનસત્તામાં ગાળ્યો. શેખઆદમ આબુવાલા, ઈશ્વર પંચોલી, નરભેરામ સદાવ્રતી, ભાનુભાઈ અધ્વર્યુ, ધનવંત ઓઝા, દેવેન્દ્ર ઓઝા (વનમાળી વાંકો), દિગંત ઓઝા, જેવા અનેકનું સાંનિધ્ય મને તે સમયે ત્યાં સાંપડ્યું. તો નરેન્દ્ર ત્રિવેદી, કીર્તિ ખત્રી ને દિવ્યેશ ત્રિવેદી તે સમયે એક કેબીનમાં બેસતા. દિવ્યેશ ત્રિવેદીએ મારું ઉપનામ ‘વિશ્વદેવ પટેલ’ પાડ્યું હતું. તે સમયે રતિલાલ જોગી, રમણભાઈ ભાવસાર, દિનેશ બ્રહ્મભટ્ટ વગેરે અનેક મિત્રો થયા. આ બધાં મિત્રો સાથે ૧૨થી ૪નો ચા ને નાસ્તાનો તથા વિચારગોઠડીનો સમય હતો. ધનવંત ઓઝા કેળા લાવતા.\nપ્રકાશભાઈએ શિષ્ટ ને સંસ્કારી પારિવારિક સામયિક ‘અખંડ આનંદ’ના તંત્રી તરીકે પણ કામગીરી કરી એ જ રીતે મુંબઈના એક્સપ્રેસ જૂથનાં દૈનિક સમકાલીન, સુરતના ગુજરાત મિત્ર, અમદાવાદના દિવ્ય ભાસ્કર અને ગુજરાતી ટાઈમ્સ ઓફ ઈન્ડિયામાં પણ કટારલેખન સમયાંતરે કર્યું. હાલ વિચારપત્ર ‘નિરીક્ષક’ના તંત્રી ઉપરાંત ‘ગુજરાત ટુડે’, દૈનિકમાં પણ કટારલેખન કરી રહ્યા છે. ભોગીભાઈ ગાંધી સાથે વિશ્વમાનવના કામમાં પણ જોડાયા હતા. પરિષદ સાથેનો તેમનો નાતો કિશોરાવસ્થાથી જ બૌદ્ધિક, સંસ્થાકીય ને વહીવટી રહ્યો છે. તે પરિષદની મધ્યસ્થ સમિતિ, કારોબારી, મંત્રી, ઉપપ્રમુખ અને હાલમાં પ્રમુખ તરીકે ચૂંટાયા છે. ગૂજરાત વિદ્યાપીઠમાં આચાર્ય કૃપાલાણી અધ્યયન કેન્દ્રના માનદ્દ નિયામક છે.\nલોક સ્વરાજ આંદોલન, ગુજરાત લોકસંઘર્ષ સમિતિ, જનતા મોરચો, જનતાપક્ષ, લોક સમિતિ, લોક સ્વરાજ સમિતિ, નાગરિક સમિતિ, સેક્યુલર લોકશાહી આંદોલન અને પીપલ્સ યુનિયન ફોર સિવિલ લિબર્ટી જેવી નાગરિક-સામાજિક ચળવળની સંસ્થાઓ સાથે પ્રકાશભાઈ હંમેશાં કશી વિચારધારાની બાંધછોડ વિના મક્કમપણે રહ્યા છે. હારવા નાગરિક સમિતિ દ્વારા ઈલાબહેન પાઠક, હસમુખ પટેલ ને કશ્યપ દલાલ સાથે મ્યુનિસિપાલિટીની ચૂંટણી લડવાની હોય, આંદોલન માટે માનવસાંકળ રચવાની હોય, મીઠાખળીમાં શાળાની લડાઈ હોય, કટોકટીમાં જેલ જવાનું હોય, લોક સ્વરાજમાં સુકેતુ સ્ટડી સર્કલ કે મેઘાણી લાઈબ્રેરીમાં વક્તવ્ય આપવાનાં હોય કે સાહિત્ય અકાદમીની સ્વાયત્તતા માટેનો વૈચારિક સંઘર્ષ હોય, પ્રકાશભાઈ હંમેશાં મોખરે રહ્યા છે.\nપ્રકાશભાઈ જન્મે જૈન પણ તેમનું આધ્યાત્મિક વાંચન, અભ્યાસ ને જ્ઞાન બધા જ ધર્મોનું. એક વાર નવકારવાળી ગણતાં તેમનાં માતા સ્વ. ઇન્દુબહેનને મેં પૂછેલું કે, તમારો પ્રકાશ રોજ સવારે શણિયું પહેરીને દેરાસર જાય કે નહીં? તેમણે હસીને મને કહેલું કે, રામ-રામ કરો. જૈન ખરા પણ ‘જનસત્તા’ના તેમના ટેબલના પસ્તી ભંડારમાંથી સાથી સ્વ. નરેન્દ્ર ત્રિવેદીએ તેમના બેંકમાં નહીં ભરાયેલા ને એક્સપાર્યડ થઈ ગયેલા ચેક મને બતાવ્યા હતા. આવું તેમનું નાણા ખાતું હતું. એટલે એ અર્થમાં એ જૈન નહીં. તેમના મિત્ર વરિષ્ઠ પત્રકાર વ્યંગવક્રી સ્વ. તુષાર ભટ્ટ ગમ્મતમાં કહેતા કે પ્રકાશભાઈ એટલે ન પ્રકાશ — ન શાહ! તુષાર ભટ્ટના સૂત્રનો પાછળનો ભાગ સાવ યથાર્થ હતો. જો કે તુષાર ભટ્ટે આ સૂત્ર પર પોતાનો કોપીરાઈટ રાખેલો ને બીજાને વાપરવા દેતા નહતા. પણ તેની વિદાય પછી પુત્રી શિલ્પા ને જમાઈ વિવેકની મંજૂરીથી મેં એ સૂત્ર અહીં મૂક્યું છે.\nમારા બંને સંતાનોનાં નામ પ્રકાશભાઈ એ આજથી ૩૦ વર્ષ પહેલાં પાડેલાં. તે સમયે બધાને ઉર્જિત ને હાર્દિકા બોલવાને ને લખવામાં અઘરાં લાગેલાં. મેં પણ ઉર્જિતમાં મોટો ‘ઊ’ આવે કે નાનો ‘ઉ’ તે શોધવા વિદ્યાપીઠનો શબ્દકોશ ફંફોળેલો.\nભલે માણસા એક જમાનામાં હિંમતસિંહજી ઑફ માણસા ને આજે અમિત શાહના વતન તરીકે ઓળખાતું હોય પણ માણસાએ પ્રકાશભાઈનું પણ મોસાળ છે. તેમનો માણસા ને માણસાઈ સાથે આજીવન નાતો રહ્યો.\nપ્રકાશભાઈનો ડંખ વિનાનો વિનોદ ને વ્યંગ આ ઉંમરે પણ તેમના નિરોગી સ્વાસ્થ્યનું રહસ્ય છે. એક વાર બાબુભાઈ જ. પટેલનાં પુત્રવધૂ ગીરાબહેને મને કહેલું કે બાપુજી (બાબુભાઈ જ. પટેલ), પ્રકાશભાઈ ને હસમુખભાઈ મળે ત્યારે હાસ્યની છોળો સિવાય બીજું કંઈ ન હોય.\nપ્રકાશભાઈને મોટે ભાગે ઘડિયાળ સાથે બહુ નાતો નહીં. કાંડે ઘડિયાળ રાખતા નથી. જેથી કોઈ એમની નિયમિતતા સામે આંગળી ન ચીંધી શકે. કંઈ લખવાનું કહ્યું હોય તો લખવા બેસે તો ઝડપથી લખી નાખે બાકી તો એ લખે ને લખાઈને તમારા હાથમાં આવે ત્યારે સાચું. અકાદમીએ તેમને ગુજરાતી પત્રકારત્વનો ઇતિહાસ લખવાનું કામ સોંપ્યું હતું. પણ ન લખાયું ને રકમ અકાદમીને પરત કરી દીધી હતી.\nતેમની પાસે લખાવવા કરતાં બોલાવવું સરળ છે. તેમનાં પ્રવચનો સાંભળવાં લહાવો છે પણ સમજવાં અઘરાં છે. ક્યાંથી ક્યાં ક્યા સમય કાળમાં, દેશમાં ને વ્યક્તિમાં કૂદકો મારે તે કળવું મુશ્કેલ છે. એ એમની વક્તૃત્વ શક્તિ ને વિદ્વતાની વિશિષ્ટતા છે. ઘણા એમનાં લખાણોનું ગુજરાતી કરાવવાનું કહે છે. પણ ઉર્વીશ કહે છે તેમ તેમને વાંચવામાં મામલો મગજને તસ્દી આપવાનો છે. તેમનાં લખાણ ને વક્તવ્યોમાંથી એક નવો પ્રકાશ શબ્દકોશ બની શકે.\nહું હોસ્ટેલમાં હતો, અમે ઈશ્વર પેટલીકરનું સમાજસુધારા પર પ્રવચન ગોઠવેલું પણ પેટલીકરનો છેલ્લી ઘડીએ સંદેશ આવ્યો કે હું સ્વાસ્થ્યના કારણે નહીં આવી શકું. આયોજન તરીકે મારો તો ભવાડો થાય એટલે હું સીધો પ્રકાશભાઈને ત્યાં દોડ્યો. ચંપલ પહેરીને બહાર જવા નીકળતા હતા તે રદ્દ કરીને મારી સાથે હોસ્ટેલમાં આવ્યા. ૨૦૧૭માં મારી દીકરીના લગ્ન સમયે અમે પુસ્તકોનો કરિયાવર રાખેલો. સ્વામી સચ્ચિદાનંદ ને ડૉ. ચંદ્રકાંત મહેતા આવવાના હતા. પણ બંનેનો છેલ્લી ઘડીએ સંદેશ આવ્યો કે તબિયતને કારણે નહીં અવાય. મારી સંકટ સમયની સાંકળ પ્રકાશભાઈ હતા. મેં તે ખેંચી તો સીધા મારા ઘેર આવીને તેમની રીક્ષા ઊભી રહી. પ્રકાશભાઈ આમ સ્નેહને સંબંધોના માણસ છે.\nમારે ત્યાં હું મજૂર સંદેશમાં હતો ત્યારે અરવિંદ બૂચ, પૂર્વ નાણાં મંત્રી સનત મહેતા, પૂર્વ વિધાનસભા સાંસદ નટવરલાલ શાહ, નવજીવનના મેનેજિંગ ટ્રસ્ટી જિતેન્દ્ર દેસાઈ વગેરે અનેક જાહેર જીવનના સાથીઓ જમવા આવે તેમાં પ્રકાશભાઈ પણ હોય. એક વાર તે આવા જમેલામાં જમવા આવેલા. તે સમયે અમે પ્રાઈમસ પર રાંધતા, ઘરમાં ગેસ ન હતો. પ્રકાશભાઈ જતાં જતાં રસોડામાં ગયા ને મારી પત્નીને કહે તમને ને તમારા ભમભમિયા (સ્ટવ) બંનેને સલામ!\nપ્રકાશભાઈ પહેલીવાર પરદેશ ગયા ત્યારે ‘નિરીક્ષક’નું સંપાદન મને સોંપીને ગયેલા. પાછા આવ્યા પછી મેં ગમ્મતમાં કહ્યું કે હું અત્યાર સુધી નિરીક્ષકનો તંત્રી હતો. હવે તંત્રીપદ તમને સોંપું છું ત્યારે તેમણે પૂરા હાસ્ય સાથે કહેલું કે માત્ર તંત્રી નહીં તમે મારા પુરોગામી અને અનુગામી તંત્રી ગણાવ!\nપત્રકારત્વમાં પ્રકાશભાઈ સાથે સીધો કામ કરવાનો મોકો નવાસવા દૈનિક ‘દિવ્ય ભાસ્કર’ના આરંભના પ્રથમ દાયકામાં મળ્યો. ઘણીવાર અમે સાથે કારમાં ભાસ્કર જતા આવતા હતા. એ સંપાદકીય સલાહકાર ને હું સમીક્ષા સલાહકાર પણ બીજા સલાહકાર ‘ફૂલછાબ’ના પૂર્વ તંત્રી ને વરિષ્ઠ પત્રકાર દિનેશ રાજા, જયંતીભાઈ દવે, વય કરતાં વહેલા ને વધુ પરિપકવ થઈ ગયેલ વિદ્યાર્થી મિત્ર દિવ્યેશ વ્યાસ ને થોડો સમય ઉર્વીશ કોઠારી સાથે ચા-ભજિયાંની મજા માણતા ને પ્રકાશભાઈની વિદ્વત્તાની સાથે મુક્ત હાસ્ય અને ડંખ વિનાના વ્યંગની મિજબાની મફતમાં મળતી. જાહેરજીવનમાં પ્રકાશભાઈને બહોળું સંપર્કસૂત્ર ને બધા સાથે ધરોબો. એટલે અનેક સંસ્થાઓના આગેવાનો કંઈક પ્રેસનોટ લઈને પ્રકાશભાઈ પાસે આવે એટલે મારી સામે આંગળી ચીંધીને પ્રકાશભાઈ તેમને કહે કે પેલા સલાહકાર બેઠા છે તેમને મળો. ને બધી વ્યવસ્થા કરશે. આમ આબાદ રીતે છટકી જાય ને પોતાનો સમય પણ બચાવે. હું ભજિયાં ખાઉં નહીં પણ રાજાસાહેબને પ્રકાશભાઈની સંગતે ભાસ્કરમાં ભજિયાંના રવાડે થોડો ચડેલો. ને ઘેર આવીને મારાં પત્ની આગળ બચાવનામામાં પ્રકાશભાઈનું નામ પેશ કરી દેતો. ‘ભાસ્કર’નો અમારો દાયકો સ્મરણીય ને રમણીય હતો.\nઇતિહાસ, અર્થશાસ્ત્ર, સમાજશાસ્ત્ર, સાહિત્ય, કળા, સંસ્કૃતિ, ચિંતન, ગાંધી ને વિનોબાના ઊંડા અભ્યાસી હોવાના નાતે દરેક ક્ષેત્રમાં ભાગ્યે જ ગુજરાતમાં કોઈ એવી વ્યક્તિ હશે કે તેમના સંપર્કમાં ન આવ્યો હોય. ખાદીનાં જાડાં ધોતી-ઝભ્ભાને ટોપીવાળા બુનિયાદી શિક્ષણવાળા ગાંધીવાદીઓ, સર્વોદયવાળા સહિત સૌ કોઈ એમના સ્નેહીઓ.\nસફેદ ઝભ્ભો ને લેંધો. લગ્ન, સ્મશાન કે બેસણામાં જવા કપડાં બદલવાની જરૂર જ નહીં. કોઈ કહે કે પ્રકાશભાઈ વાળ કાળા કરતા હોય તો હજુયે ૧૦-૨૦ વર્ષ નાના લાગો તો કહે કે ભાઈ ધોળા કરતાં આટલાં બધાં વર્ષો ગયાં છે. એ મહેનત ને કાળા કરીને એળે કેમ જવા દેવાય. ઉંમર વધી તેમ મિત્ર સર્કલ પણ વધતું જ રહ્યું. વધતી ઉંમરે પણ સ્મરણશક્તિ, દૃષ્ટિ, દાંત (નવા), વેશ, મિજાજ, સ્પષ્ટ વિચારધારા બધુ જ અકબંધ અને ઊંચું રક્તચાંપ કે મધુપ્રમેહ રહિત નિરામય સ્વસ્થ શારીરિક સુખના પાયામાં તેમની વ્યક્તિગત પૂર્વગ્રહ, દ્વેષ, ઇર્ષ્યા, નિરાશા કે કડવાશ વિનાની હૃદય ને મનની સદાયે પ્રફુલ્લતા ને હાસ્યથેરાપી. તેમનાં બહેન પ્રફુલ્લા ખરાં પણ તેનાથી વધુ પ્રફુલ્લ તો પ્રકાશભાઈ!\n૧૯૮૪માં મેં મારા લગ્નની કંકોત્રીમાં લખેલું કે ‘સોનેકી છડી, રૂપે કી મસાલ, મોતીકી માળા ને હાથમાં કલમ લઈને મેદાને પડેલા મણિલાલ’ હોલના દરવાજા આગળ અમારા આગમન ટાણે તમન્નાના તંત્રી જયંતિ સુબોધ સાથે ઊભેલા પ્રકાશભાઈએ પૂછેલું કે, પ્રોફેસર હાથમાં કલમ કયાં છે?\nપ્રકાશભાઈને ચોકલેટ બહુ ભાવે. મારા પત્નીએ એક વાર કહ્યું કે, ચોકલેટ બહુ ખાવાથી દાંત વહેલા પડી જાય. પ્રકાશભાઈએ કહ્યું કે, દાક્તર પાડી નાખે એના કરતાં મૂવા ચોકલેટ ખાવાથી ભલે ને પડી જાય!\nઉમાશંકર જોષી ને દર્શકની વિચારધારાના ઉત્તરાધિકારી ગણીએ તો કશુંયે ખોટું નથી તો માનવઅધિકાર, કોમી એકતા, લોકશાહીનાં મૂલ્યો, સામાજિક ન્યાયમાં કદી તેમને બાંધછોડ ન કરીને ધર્મસત્તા-રાજયસત્તા કે અર્થસત્તા ભલે બદલાઈ હોય પણ ‘નો સર’ (પ્રો. માવળંકરના સંસદના કટોકટી વિરોધી પ્રવચનોના પુસ્તકનું શીર્ષક) કહેવાનું તેમણે ચાલુ રાખ્યું છે.\nપ્રકાશભાઈ જાહેર સંપર્કોની પ્રાદેશિકથી રાષ્ટ્રીય કક્ષાના વિવિધ ક્ષેત્રોના મહાનુભાવોની યાદી કરીએ તો અલગ પુસ્તિકા જેટલી થાય જેમાં જયપ્રકાશ નારાયણ ને આચાર્ય કૃપાલાણી, રવિશંકર મહારાજ, મોરારજી દેસાઈથી માંડીને આજના રાજનેતાઓ સુધીની લાંબીલચ યાદી થાય. પણ તેમની સામાજિક નિસબતનું માધ્યમ તો લેખનને પત્રકારત્વ જ રહ્યું. માત્ર લેખક નહીં, પણ અદ્‌ભૂત સ્મરણશક્તિ સહિતના ઉત્તમ વાચક પણ ખરા જ. આઝાદીના 50મા વર્ષમાં આઝાદીની લડત વિશે તેમની મુલાકાતને ‘ગ્રામગર્જના’નો ખાસ વિશેષાંક અમે પ્રસિદ્ધ કર્યો હતો.\nતેમની પાસે લખાવવા કરતાં બોલાવવાનું સરળ લાગતાં તેવો પ્રયાસ ગૂજરાત વિદ્યાપીઠમાં ત્રણેક વર્ષથી ચાલે છે. તેમના સૌ ચાહકો ઇચ્છે છે કે પ્રકાશભાઈ સંસ્મરણો લખે તો દેશ ને ગુજરાતનો ઉત્તમ ઇતિહાસ ભાવિ પેઢીને મળે.\n‘પ્રકાશ’ને માપવા ને મૂલવવા મારો પનોને ત્રાજવાં-કાટલાં બહુ ટૂંકા પડે પણ આ તો મૈત્રીભાવનું પવિત્ર ઝરણું ખળખળ વહેતું મૂક્યું છે.\nસાડા ચાર દાયકા પૂર્વે મારા બધા મિત્રો મારાથી ડબલ કરતાં વધુ ઉમંરના હતા ત્યારે મિત્ર હસમુખ પટેલે મને કહ્યું કે તું સાઈઠનો થઈશ ત્યારે તારે કોઈ મિત્રો બચ્યા નહીં હોય. એટલે પ્રકાશભાઈની પેઠે નવા - નાની ઉંમરના મિત્રો બનાવવાનું શરૂ કર. આથી મેં નવા-નાના મિત્રો બનાવવાનો પ્રકાશપંથ પકડ્યો. પણ હવે પ્રકાશભાઈ જેવા બહુ ઓછા જિંદગીના આઠ દાયકા વિતાવેલા મુરબ્બી મિત્રો છે.\nપ્રકાશભાઈનું જીવન તો મહાસાગર છે. તેમાંથી એક નાની ગાગર ભરીને મૂકી છે. જેમાં મારા અંગત સંસ્મરણો હોવાથી ‘હું’ આવે છે ને આવે જ.\nપ્રકાશભાઈ વિશે ભાઈ ઉર્વીશ કોઠારીએ ‘આશ્રમ ભજનાવલી’ સાઈઝનું એક નાનકડી પુસ્તિકા જેવું ૧૬૦ પાનાંનું પુસ્તક પ્રકાશભાઈ સાથેની પ્રશ્નોત્તરી સ્વરૂપે લખ્યું છે જેમાં તેમના જીવનની સફરની ઘણી ઓછી જાણીતી વિગતો છે. બાકી પ્રકાશભાઈ પાસે કંઈ લખાવવું એ હવામાં બાચકા ભરવા જેવું કપરું ને કઠિન કાર્ય છે. ગુજરાત પત્રકારત્વની બે સદીના ટાણે પ્રકાશભાઈ લખે તેમ ઈચ્છીએ પણ અત્યારે તો આ અપેક્ષા રણમાં વહાણ ચલાવવા જેવી છે.\nસૌજન્ય : મણિલાલભાઈ પટેલની ફેઇસબૂક દિવાલેથી સાદર


Posted on 10:28 am April 22, 2021 Author Shah JinaComments Off on પતિને છોડી સસરા સાથે કર્યા લગ્ન, સસરા સાથેના લગ્નથી થયો દીકરીનો જન્મ, ભયંકર કળયુગ ભાઈ\nવોશિંગ્ટનમાં જીવનમાં સફળ ન થવા પર લોકો પોતીને બીજો મોકો આપે છે. એટલે કે ફરી ઘર વસાવે છે. અમેરિકાના કેંટુકીમાં રહેનારી 31 વર્ષિય એરિકાએ પણ કંઇક આવું જ કર્યુ છે. પરંતુ તેણે બીજા કોઇ નહિ પરંતુ તેના સોતેલા સસરાને જ તેનો જીવનસાથી બનાવ્યો. એરિકાએ તેના પતિ જસ્ટિન ટોવેલ સાથે તલાક લીધા હતા જે બાદ તેણે તેના 60 વર્ષના સોતેલા સસરા સાથે લગ્ન કરીને બધાને ચોંકાવી દીધા.\nહેરોડ્સબર્ગની રહેવાસી એરિકા ક્વિગે લગ્નમાં તેના સ્ટેપ ફાધર ઇન લૉ પણ આવ્યા હતા. આ મહિલાના લગ્ન 19 વર્ષની ઉંમરમાં સ્થાનીય કારખાનામાં કામ કરતા જસ્ટિન સાથે થયા હતા. લગ્ન બાદ બંનેને એક બાળક પણ થયુ હતુ પરંતુ વધતા ઝઘડાને કારણે 2011માં સંબંધોમાં તિરાડ પડવાની શરૂઆત થઇ ગઇ હતી. આ દરમિયાન એરિકાને તેના સસરાનો સહારો મળ્યો. વર્ષ 2017માં એરિકા અને જસ્ટિસ વચ્ચે તલાક થઇ ગયા હતા. જે બાદ સસરાએ લગ્નનો પ્રસ્તાવ એરિકાને આપ્યો. થોડા સમય બાદ બંનેએ લગ્ન કરી લીધા.\nલગ્નના એક વર્ષની અંદર જ 2018માં મહિલાએ એક દીકરીને જન્મ આપ્યો હતો. બંને બાળકો માતાની સાથે જ રહે છે. ઉંમરમાં અંતર હોવા છતાં આ કપલે પોતાના લગ્નને લઇને ખુશી જતાવી હતી. મહિલાએ કહ્યું કે હું જસ્ટિસની બહેન દ્વારા જ સસરાને ઓળખતી હતી. જ્યારે તેમણે મને સહારો આપ્યો ત્યારે મને એવુ ફીલ થયુ કે આ મારા સુખદુઃખના સાથી બની શકે છે.\nએરિકાએ કહ્યુ કે, જેફનું દિલ હજુ પણ જવાન છે, હું તેમના કરતા વધારે વૃદ્ધ લાગુ છુ. એરિકાના પહેલા પતિ જસ્ટિસે પણ બીજા લગ્ન કરી લીધા છે. આ બંને હવે પોતાના પહેલા દિકરાની કસ્ટડી પણ વહેંચે છે. આ બંને પરિવાર અલગ અલગ ઘરમાં રહે છે. એરિકાના પહેલા પતિએ કહ્યું કે હવે અમારી વચ્ચે બધુ સરખુ છે, કોઇ નફરત નથી. અમે અમારા દિકરાની વાત કરતા કરતા આગળ વધી ગયા છે.\nએરિકાના સોતેલા સસરા એટલે કે તેના બીજા પતિ જેફે કહ્યું કે એરિકામાં તેને પોતાની પહેલી પત્ની દેખાય છે. તેણે કહ્યું કે અમે બંને એક બીજા સાથે ખુબ ખુશ છીએ. ઉંમરનું અંતર પણ અમને નથી નડતુ.\nPosted on 10:56 am September 4, 2021 11:11 am September 4, 2021 Author Niraj Patel\nઅભિનેતા સિદ્ધાર્થ શુકલાનો ગઈકાલે અંતિમ સંસ્કાર કરવામાં આવ્યો, આ દરમિયાન ટીવી અને ફિલ્મ જગતના ઘણા બધા સિતારો તેને અંતિમ વિદાય આપવા માટે હાજર રહ્યા હતા. આ દરમિયાન નાના પડદાની ખ્યાતનામ અદાકારા સંભાવના શેઠ પણ તેમના પતિ સાથે સિદ્ધાર્થના અંતિમ સંસ્કારમાં જોડાઈ હતી. જ્યાં પોલીસ સાથે સંભાવનાની માથાકૂટનો એક વીડિયો સોશિયલ મીડિયામાં વાયરલ થઇ રહ્યો છે. More..\n6:31 pm March 11, 2020 Urvi Patel Comments Off on આ બે રાશિના લોકો ભૂલથી પણ ન પહેરે કાળો દોરો, થઈ શકે છે ભારે નુકસાન


youth drown in river heavy rainfall in Bhavnagar Gujarat – News18 Gujarati\nભાવનગર નદીમાં ધોડાપૂર હોવા છતાં યુવાન નાહવા ગયો અને તણાયો, મળ્યો મૃતદેહ\nભાવનગરમાં એક જ દિવસમાં નદીના ધસમસતા પાણીમાં ડૂબવાની આ બીજી ઘટના છે.\nLast Updated : August 20, 2020, 12:46 IST\nભાવનગરના મહુવામાં ભાદ્રોડ નદીમાં ઘોડાપૂર આવતા નદીમાં એક યુવાન તણાયો હતો. તરેડી ગામનો 30 વર્ષનો યુવાન ભાદરોડ ગામે આવતી વખતે નદી પસાર કરતા ડૂબી ગયો હતો. નદીમાં તણાયેલા 30 વર્ષના યુવાનને શોધવા ભાદરોડ ગામના લોકોએ બે કલાક મહેનત કરી હતી. ગંગા જળીયા મહાદેવ મંદિર પાસેથી તેનો મૃતદેહ મળ્યો હતો. ભાવનગરમાં એક જ દિવસમાં નદીના ધસમસતા પાણીમાં ડૂબવાની આ બીજી ઘટના છે.\nઆ અંગે મળતી માહિતી પ્રમાણે, મહુવાની ભાદ્રોડ નદી ગંગાજળીયા વિસ્તારનાં કિનારે ન્હાવા ગયેલા બારૈયા દિલીપભાઇ દીનેશભાઇ (રહે.જુની તરેડી,તા.મહુવા) વાળા ઉ઼ડા પાણીમા઼ તણાવા લાગ્યો હતો. જે બાદ યુવાન પાણીમા઼ ગરકાવ થઇ ગયો હતો. ગ્રામજનોએ ભારે જહેમત બાદ તેની શોધખોળ કરતા તેમનો મૃતદેહ મળી આવ્યો હતો. આ બનાવની જાણ થતાં આસપાસનાં સ્થાનિકોનાં ટોળેટોળા ઉમટ્યા હતાં.\nઆ પણ વાંચો- આગામી ચૂંટણીમાં તમામ 182 બેઠક જીતીશું, પક્ષમાં જૂથબંધી કરનારને છોડીશું નહીં : સી.આર. પાટીલ\nભાલ પંથકમાં પાળિયાદ દેવળિયા ગામ પાસેથી પસાર થતી ઘેલો નદીમા છેલ્લા છ દિવસથી ઘોડાપુર આવતા પાળ્યાદ દેવાળિયા મુખ્ય રસ્તો બંધ થયો છે. છતાં લોકો પોતાના જાનના જોખમે પસાર થતા હતા. ત્યારે બુધવારે બપોરના સમયે પાળિયાદ ગામના કાળુભાઇ ઘુસાભાઇ ડાભી (ઉ.વ.38) તથા કલ્પેશભાઇ કાળુભાઇ ડાભી (ઉ.વ.17) એમ બન્ને પિતા-પુત્ર પોતાની મોટર સાયકલ લઇ આ જોખમી રસ્તા પરથી પસાર થવા જતા પાણીમા ઘસમસતા પ્રવાહમાં બાઇક સાથે તણાયા હતા.\nનોંધનીય છે કે, ભાવનગરમાં બુધવારે પોણો ઇંચ વરસાદ ખાહક્યો હતો. મહુવા પછી ભાવનગર શહેરનો 100 ટકા વરસાદમાં સમાવેશ થઇ ગયો છે. બુધવારે 483 મીમી વરસાદ વરસ્યો હતો. જિલ્લામાં પાલિતાણામાં 21 મીમી એટલે કે એક ઇંચની નજીક જયારે ભાવનગર શહેરમાં 16 મીમી પોણો વરસાદ વરસ્યો હતો. અન્ય તાલુકામાં જોઇએ તો મહુવામાં 12 મીમી,તળાજા 11 મીમી,વલભીપુર9મીમી,ઉમરાળા 8 મીમી,ઘોઘા5મીમી,જેસર અને સિહોરમાં4મીમી અને ગારિયાધારમાં2મીમી વરસાદ વરસ્યો હતો.\nFirst published: August 20, 2020, 12:42 IST\nTags: Rainfall, ગુજરાત, ચોમાસુ, ભાવનગર


ગુજરાત પોલીસનો દેશમાં ત્રીજો ક્રમ, પરંતુ ચોક્કસ ઓળખથી ગુજરાત પોલીસ વંચિત!\n1960માં ગુજરાત રાજ્યની સ્થાપના થઇ. પરંતુ સ્થાપનાના આજ દિન સુધી ગુજરાત પોલીસને સ્ટેટ પોલીસ તરીકેની ઓળખ જ નથી મળી. રાજ્ય પોલીસ પાસે પોતાની ઓળખ નહિ હોવાથી પ્રેસિડેન્શીયલ કલર એટલે કે ફ્લેગ માટે દરખાસ્ત તૈયાર કરાઇ રહી છે. ગુજરાત પોલીસ પાસે આજની તારીખે કોઇ પણ સત્તાવાર ફ્લેગ નથી. સ્ટેટ પોલીસની ઓળખ જરૂરી હોવાથી પ્રેસિડેન્શીયલ કલરની ડિઝાઇન તૈયાર કરવા એક કમિટી બનાવવામાં આવી છે.\nગુજરાત પોલીસની કામગીરીથી તો સૌ કોઇ વાકેફ છે. પરંતુ આપણી પોલીસને સ્ટેટ પોલીસની ઓળખ રાજ્યની સ્થાપનાના 58 વર્ષ બાદ પણ નથી મળી. દેશના રાષ્ટ્રપતિ દ્વારા જુદા જુદા રાજ્યોની પોલીસ, આર્મ્ડ ફોર્સ અને ઇન્ટેલીજન્સ એજન્સીઓને એક ચોક્કસ ઓળખ આપવામાં આવે છે. જે લોગો કે કલરના આધારે આ ફોર્સની ઓળખ થાય છે. ગુજરાત પોલીસ પાસે એવી એક પણ ઓળખ નથી.\nરાજ્ય પોલીસને ઓળખ મળે તે માટેની ડિઝાઇન તૈયાર કરવા હાલ એક કમિટી બનાવવામાં આવી છે. રાજકોટ શહેર પોલીસ કમિશનર અનુપમસિંહ ગેહલોત અને અમદાવાદ ક્રાઇમબ્રાંચના ડીસીપી દિપેન ભદ્રન રાજ્ય પોલીસને ઓળખ અપાવવા માટે જુદી જુદી ડિઝાઇન તૈયાર કરી રહ્યા છે. જેમાંથી એક ડિઝાઇન પસંદ કરીને ગૃહવિભાગ મારફતે રાષ્ટ્રપતિની મંજૂરી માટે મોકલી અપાશે. રાષ્ટ્રપતિ આ ડિઝાઇન પર મહોર મારે તે પછી ગુજરાતમાં એક વિશેષ પરેડ યોજાશે અને પ્રેસિડેન્ટ વતી તેમના પ્રતિનિધિ સ્ટેટ પોલીસની ઓળખ ગુજરાત પોલીસને સત્તાવાર રીતે સોંપશે. ગુજરાત પોલીસનો હાલમાં જે ફ્લેગ છે તે સતાવાર નથી.\nગૃહરાજ્યપ્રધાન જણાવી રહ્યા છે કે હાલમાં રાજ્ય પોલીસ પાસે ફ્લેગ છે. પરંતુ આ ફ્લેગ સત્તાવાર નથી. સરકારો અને પોલીસ અધિકારીઓ ઘણા બદલાયા. પરંતુ હજુ સુધી પોલીસને કોઈ સત્તાવાર ફ્લેગ મળ્યો નથી. જેને લઈને રાજ્યની પોલીસને ચોક્કસ ઓળખ મળી નથી. આમ તો ગુજરાત પોલીસનો દેશમાં ત્રીજો ક્રમ છે. પરંતુ ચોક્કસ ઓળખથી ગુજરાત પોલીસ વંચિત છે એ પણ હકીકત છે.


‘હવે સ્પર્શનું સ્મરણ કરું છું’ માંથી આ ભાવવાહી રચના | Bansinaad\nPosted by: Jay Bhatt | બુધવાર, એપ્રિલ 28, 2010\nગઈ કાલે લાયબ્રેરીમાંથી દેવયાનીબહેન દવે લિખિત પુસ્તક ‘હવે સ્પર્શનું સ્મરણ કરું છું’ મારાં હાથમાં આવી ગયું.\nખૂબ જ હૃદયસ્પર્શી.\nહમણાં જ તારી સાથે ચાલતી\nઆ લેવું છે ને તે લેવું છે.\nઆવો બબડાટ કરતી\nકંઇ ન લઇ અપાવે તો, કંઇ નહિ\nફાલતું ખરીદી કરે તો પણ\nજરા મારી સાથે પગલાં મિલાવીને\nગતિ રોકી શકતો નથી\nતો કંઇ નહિ.\n‘હમ ભી સાથ હૈ તુમ્હારે યાદ રાખ.\nતેં જ બનાવી રાખેલો નિયમ\nજ્યાંથી છૂટા પડાય. આગળ પાછળ થવાય\nતે જ જગ્યાએ પાછા જઈને ઊભા રહેવું\nઘણી વાર મારે મૂળ જગ્યાએ\nઊભા રહેવાનું બનતું,\nતો પણ કંઇ નહિ.\nઅધઝાઝેરો સમય શોધવામાં કાઢીને\nમૂગે મોંએ પાછા ફરતાં,\nએ પણ આનંદ હતો.\nબીજું કંઇ નહિં\nરોડ ક્રોસ કરતાં તું મારો\nહાથ ઘટ્ટ પકડી રાખતો\nસિગ્નલ મળતાંજ હાથ છોડીને દોડતો\nરોડની પેલે પાર જઈ, મારા આવવાની રાહ જોતો.\nકે પછી આગળ ફૂટપાથ પરના ફેરિયામાં ખોવાતો.\nઆજે તો તેં હદ કરી.\nમેં હજી રોડ ક્રોસ કર્યો નથી ને તું ગાયબ\nક્યાં જઈને પાછી ઊભી રહું, તારી રાહ જોતી ?\n« જુના સ્મરણો\nગુજરાતનું ભવિષ્ય સૂર્યોજ્જવલ છે – ગુણવંત શાહ »\nકસકની કલમથી ગઝલ દિલ પર લખી\nહાથ બળતો રહ્યો એજ આ સાંજ છે…\nBy: pragnaju on બુધવાર, એપ્રિલ 28, 2010\nat 11:53 p\nઘણા દિવસે, જયભાઈ !\nમજાની રચના મૂકી છે. લાઈબ્રેરીમાં તમે તો ખજાનો સાચવીને બેઠા છો. આમ ક્યારેક પ્રસાદી પણ મોકલો તેનો આનંદ–સંતોષ છે.\nBy: jjkishor on ગુરુવાર, એપ્રિલ 29, 2010\nat 2:31 p\nસ્પર્શનું સ્મરણ કરું છું’\nvery touching……and moving…..!!\nBy: jaanvi on ગુરુવાર, એપ્રિલ 29, 2010\nat 9:34 p


Readgujarati.com: બે પ્રેરક પ્રસંગો – સંકલિત\nAugust 19th, 2006 | પ્રકાર : સાહિત્ય-લેખો | 11 પ્રતિભાવો »\n« Previous જિંદગીને ચાહું છું – પરાજિત પટેલ\nસ્વાતિબિંદુ – કલ્યાણી વ્યાસ Next »\nઆવ, ભાણા, આવ ! – શાહબુદ્દીન રાઠોડ\nમારા નાના પુત્ર અફઝલે મને કહ્યું : ‘પપ્પા, મારે બૂટ લેવા છે.’ મેં કહ્યું : ‘બૂટની શું કિંમત છે ?’ અફઝલ કહે : ‘બસો ચાલીસ રૂપિયા અને વીસ રૂપિયા મોજાનાં.’ મેં તેને બસો સિત્તેર રૂપિયા આપ્યા અને કહ્યું, ‘લઈ લેજે બૂટ-મોજા અને વધે તે રાખજે.’ એક કલાકમાં એ બૂટ-મોજા લઈ પાછો આવ્યો. તેના ચહેરા પર આનંદ હતો. આંખોમાં ઉલ્લાસ. તરત નવાં બૂટ-મોજા પહેરી ... [વાંચો...]\nપત્નીને મશીન નથી બનાવવી – ગુલાબદાસ બ્રોકર\nમોહનલાલ મહેતા (એને અમે ‘સોપાન’ નામથી બોલાવતા) મારા પરમ મિત્ર. અઠવાડિયામાં બે-ત્રણ વાર એમને ન મળું તો મને ચેન ન પડે. ‘સોપાન’ ને પોતાને ઘેર ભોજન મજલિસો રાખવાનું ખૂબ ગમે. દર રવિવારે એમને ત્યાં એક નહિ તો બીજા, થોડા મિત્રો ભોજન માટે આવ્યા જ હોય. અનેક ક્ષેત્રના એ સજ્જ્નો એવી એવી આનંદભરી વાતો કરે કે સમય ક્યાં ઊડી જાય તેની ... [વાંચો...]\n11 પ્રતિભાવો : બે પ્રેરક પ્રસંગો – સંકલિત\nઘણી જ સુંદર અને સચોટ વાતો છે.\nપહેલી વાર્તા માં પ્રાર્થનાની , ધરતી ગમે તે હોય પ્રભુની મહત્તા બધે છે જ.\nઅને બીજી વાર્તામાં તો મહામુલી વાત છે કે તમારા પદ- હોદાનો ગર્વ ન કરશો અને કામતો બધા સરખા, આ વાત આપણા રાષ્ટપિતા શ્રી ગાંધીજી એ બખુબી પચાવી છે.\nAugust 19, 2006 at 2:05 pm\nI am from east africa and reading Bukoba took me back many years to my childhood/beautiful story – beneath the different coloour skin – blood is the same colour and also the humanity of the mankind which kamalaba realised\nઈશ્વર મહાન છે !પ્રાર્થના ક્યારેય નિષ્ફળ નથી થતી.\nમાનવતાને રૂપ, રંગ ,જાતિ ,અંતર નથી.\nમહાન માણસો કર્મે મહાન બને છે !આચાર કે વિચારે\nનહીં.અજ્ઞાત ,બેપ્સી એંજી.મૃગેશભાઈ નો આભાર !


Homeરહસ્યમય વાતોઆ જગ્યા પરથી મળ્યા રૂ.113 કરોડ પરંતુ કમનશીબે આ રૂપિયા કોઈ વાપરી શકતુ નથી, જાણો કારણ…..\nઆજ ના ખર્ચાળ યુગમાં પૈસા કેટલા મહત્વ ના છે એ કોઈ ને જણાવવાની જરૂર નથી. આ સમયમાં પૈસા વગરનું જીવન ઓક્સિજન વગરના શરીર જેવુ છે. પૈસા ના જોરે લોકો જે ધારે તે પામી શકે છે. આજે પૈસા થકીજ બધુ ચાલે છે. જેના લીધેજ લોકો પૈસાની પાછળ ભાગે છે. માણસ ને લોભ હોય છે કે તે કોઈ પણ જગ્યાએ થી પૈસા મળે. કોઈ ને ફટાફટ પૈસા કમાઈ જેવા છે અને કોઈને મેહનત વગર પૈસા કમાઈ લેવા છે. પરંતુ મહેનત વગર કશું મળતું નથી.\nતમે પણ અનુભવું હશે કે ઘણી વખત ચાલતા ચાલતા તમને થોડા સિક્કા મળ્યા હશે. આ સિક્કાથી પણ તમે બહુ ખુશ થયા હશો. આમ જ્યારે તમે થોડા પૈસા મેળવો ત્યારે તમને વધારે ખુસી થાય છે. હવે તમે વિચારો જો તમને ક્યાય રસ્તામાં થી કરોડો રૂપિયા પડેલા મળે તો તમારી શું હાલત થાય. તો તો તમે ખુશી થી પાગલ જ થઈ જશો. અને જો કરોડો રૂપિયા કોઈ માણસ ને મળી જાય તો એનું તો જીવન જ ધન્ય થય જાય. આ કરોડ રૂપિયા કોઈ એક માણસ ના જીવન ગુજારવા માટે કાફી છે. ભારતમાં નોટબંધી ના સમય દરમિયાન આવા ઘણા રૂપિયા લોકોને મળ્યા હશે.\nઆજે આપણે એક એવી ઘટના વિશે વાત કરવાની છે જેને જાણી ને તમારા પગ નીચેની જમીન સરકી જશે. આ વાત છે રુસ ની, થોડા દિવસો પહેલા પીટર્સબર્ગ માં અમુક માણસોના સમુહે એક દલદલ વાળી જગ્યાએ લગભગ 1 અરબ રુબલ ના નોટ મળ્યા. જો આની ગણતરી ભારતીય રૂપિયામાં કરવામાં આવે તો તે ની કીમત રૂ.113 કરોડ થશે. પણ આમાં દુખની વાત એ છે કે શોધ કરનારને આ રૂપિયા ખર્ચ કરવાની છૂટ ના મળી. કારણ કે જે નોટો મળી છે એ બધી પૂર્વ સોવિયેત સંઘ ના દાયકાના છે જેથી હાલમાં તેનું ચલણ નથી.\nઆ નોટ જ્યાં મળી એ જગયાનુ નામ છે બ્લાદિમીર ક્ષેત્ર, જે મોસ્કો થી લગભગ 160 km દુર છે. વધુ જાણકારી મુજબ આ એક પ્રાચીન ખદાન છે. આ જગ્યાએ સેવિયત સંઘ ના દાયકામા મિસાઈલ રાખવા માં આવતી. શોધનાર સમૂહે સાંભળ્યું હતું કે, આ જગ્યા પર બીજા ઘણા પૈસા દબાયેલા છે. જેના કારણે આ જગ્યાનું તલાસી અભિયાન સારું કરવા માં આવ્યુ. આ સમાસાર દુનિયાના બધા ન્યુસ ચેનલ માં આવવા માંડી. બાદમાં નોટો પરખતા ખબર પડી કે આ નોટો સેવિયત સંઘ ના સમયની છે.\nજે નોટો મળી છે તેના પર 1961 થી 1991 ના વચ્ચે સાલ છે. આ નોટોની એ દાયકમાં ધણી કિમ્મ્ત હતી પણ આજે એમની વેલ્યુ જીરો છે. એક અનુમાન મુજબ આ નોટો પૂર ના કારણે તણાઇ ને અહી ખાડામાં આવેલી હશે. અવિજ ઘણી બધી ઘટનાઓ ભારત માં 2016 માં નોટ બંધી દરમિયાન પણ થયેલી. લોકો બ્લેક મની ને છૂપાવવા ક્યાંક ફેકી દેતા કે સળગાવી દેતા.


હાર્દિકને વિનંતી છે કે જલ્દી પારણાં કરેઃ નરેશ પટેલ - Sambhaav News\nઅમદાવાદઃ હાર્દિક પટેલ સાથે આજે ખોડલધામનાં ટ્રસ્ટી નરેશ પટેલે આજે મુલાકાત કરી હતી. ત્યારે આ મુલાકાત બાદ નરેશ પટેલે પ્રેસ કોન્ફરન્સ આયોજી હતી. જેમાં નરેશ પટેલે જણાવ્યું કે, હાર્દિક બને તેટલાં જલ્દી પારણાં કરે. હાર્દિક પટેલની ત્રણ માંગ છે. હાર્દિકને વિનંતી છે કે તે જલ્દી પારણાં કરે.\nસરકાર સમક્ષ હાર્દિકની માંગ અમે મુકીશું. હું ક્યારે પારણાં કરીશ તે હું જણાવીશ તેવું હાર્દિકે જણાવ્યું. હાર્દિકે 18 કલાકથી પાણી નથી પીધું. અંત પોઝીટિવ આવે તેવો સરકાર સાથે પ્રયાસ કરીશું. ધાર્મિક સંસ્થાઓ સાથે અમારે બેસવું પડશે. દરેક સંસ્થાઓ હાર્દિક સાથે જ છે.\nવધુમાં જણાવ્યું કે આજે અથવા આવતીકાલે અમે આ મુદ્દાઓને લઇ સરકાર સાથે ચર્ચા કરીશું. શક્ય હોય તેટલો વહેલો નિવેડો આવે તેવાં અમારા પ્રયાસ છે. હાર્દિક પારણાં કરે તે જ અમારી પ્રાયોરિટી છે. જો કે હાર્દિકે હાલ પારણાં કરવા માટેનો ઈન્કાર કર્યો છે. મનોજ પનારા સાથે સવારે બેઠક પણ કરી હતી. સરકારે પોતાનાં પ્રતિનિધી મોકલવા જોઇએ.\nNextટ્રાઈનું મહત્વ નું પગલુંઃ હવે માત્ર બે જ દિવસમાં મોબાઇલ નંબર પોર્ટ થઈ શકશે »\nPrevious « વાહનમાલિકોને હવે આરસી બુક દસથી પંદર દિવસમાં મળી જશે


નજીવી બાબતે છત્તીસગઢમાં એક જવાને અન્ય પાંચ જવાનોની ગોળી મારી હત્યા કરી - GSTV\nછત્તીસગઢમાં આઇટીબીપીના એક જવાને પોતાના જ સહકર્મી જવાનોને ગોળી મારી દીધી હતી, જેને પગલે પાંચ જવાનોના સ્થળ પર જ મોત નિપજ્યા હતા. જોકે બાદમાં આ જવાનો પોતે પણ ગોળી મારીને આત્મહત્યા કરી લીધી હતી. છત્તીસગઢના નારાયણપુરમાં આવેલા કાડેદર ગામમાં આઇટીબીપી જવાનોની ૪૫મી બટેલીયન તૈનાત કરવામાં આવી છે. આ બટેલીયનમાં તૈનાત જવાન મુસુદુલ રહમાને પોતાના સર્વિસ રિવોલ્વોરથી ગોળીબાર કર્યો હતો, જેમાં પાંચ જવાનો માર્યા ગયા હતા જ્યારે ત્રણ ગંભીર રીતે ઘવાયા હતા.\nજવાનનું નામ છે રહમાન\nતપાસ અધિકારીના જણાવ્યા અનુસાર સવારે ૮.૩૦ કલાકે કોઇ કારણોસર જગડો થતા રહમાન નામના આ જવાને ગોળીબાર કરી દીધો હતો અને પાંચ જવાનોનો ભોગ લીધો હતો, બાદમાં પોતે પણ આત્મહત્યા કરી લેતા સૈન્યમાં ચકચાક મચી જવા પામી છે. એવા અહેવાલો છે કે ગોળીબાર કરનાર જવાને રજા માગી હતી, જે મંજૂર ન થતા બાદમાં અન્ય સહકર્મી જવાનોએ મજાક કરી હતી જેને પગલે મનમાં લાગી આવતા આ જવાને ગોળીબાર કરીને અન્ય જવાનોની હત્યા કરી હતી. જોકે ચોક્કસ કારણની તપાસ જારી છે.\nરજાની કરી હતી માંગણી\nઆઇટીબીપીના કોન્સ્ટેબલ મસુદુલ રહમાનને ડિસેમ્બરના અંત સુધીમાં પારિવારીક સમારોહમાં જવુ હતું. જેને પગલે તેણે રજાની માગણી કરી હતી. જોકે તેની રજા હજુસુધી મંજૂર નહોતી થઇ શકી. બાદમાં અન્ય સાથી જવાનોએ રહમાનની મજાક ઉડાવી હતી. જેથી આવી મામુલી વાતમાં ગુસ્સામાં આવી આ જવાને મજાક કરી રહેલા જવાનો પર ગોળીબાર કરી દીધો હતો.\nકયા જવાનોને મારવામાં આવી ગોળી ?\nજોકે ચોક્કસ કારણ સત્તાવાર રીતે જાહેર કરવામાં નથી આવ્યું. જે પાંચ જવાનો પર ગોળીબાર થતા માર્યા ગયા તેમના નામ હિમાચલ પ્રદેશના હેડ કોન્સ્ટેબલ મહેન્દ્રસિંહ, પશ્ચિમ બંગાળના કોન્સ્ટેબલ સુરજીત સરકાર, પંજાબના હેડ કોન્સ્ટેબલ દલજિતસિંહ, પ. બંગાળના જ અન્ય એક જવાન કોન્સ્ટેબલ વિશ્વરુપ અને કેરળના બેજીસ એસીનો સમાવેશ થાય છે. જ્યારે જે જવાને આ પાંચ જવાનોની હત્યા કરી તે ગોળીબાર કરનારા જવાનનું નામ મસુદુલ રહમાન છે અને તે પણ પશ્ચિમ બંગાળનો જ વતની છે. જ્યારે આ ગોળીબારમાં અન્ય ત્રણ જવાનો ગંભીર રીતે ઘવાયા હતા જેની સારવાર ચાલી રહી છે.\nઅન્ય જવાનોને ભાગવાની પણ તક ન મળી\nઆ જવાનો અંગે જાણકારી આપતા બસ્તરના પોલીસ કમિશનર સુંદરરાજ પીએ જણાવ્યું હતું કે અચાનક જ રહમાને આ ગોળીબાર કરી દીધો હતો. જેને પગલે અન્ય જવાનોને ભાગવાની તક પણ નહોતી મળી. બાદમાં રહમાને પણ પોતાને ગોળી મારી આત્મહત્યા કરી લીધી હતી. જોકે હાલ એ તપાસ ચાલી રહી છે કે રહમાને ખરેખર ખુદને ગોળી મારી હતી કે તેના સહકર્મીઓએ તેને પણ ગોળી મારી દીધી હતી. મીડિયા રિપોર્ટ અનુસાર રહમાન ખાન રજા ન મળતા ગુસ્સામાં આવી ગયો હતો અને તેની મજાક ઉડાવનારા અન્ય જવાનો પર ગોળીબાર કરી દીધો હતો.\nસિંહના નખનું રાજસ્થાનથી પાર્સલ મગાવનાર ભંડુરીના યુવાનની અટક


જમ્મૂ કાશ્મીરના સોપોરમાં સેનાનું આંતકીયો સાથે અથડામણ – Sandesh News TV\nHome / National / જમ્મૂ કાશ્મીરના સોપોરમાં સેનાનું આંતકીયો સાથે અથડામણ\nFebruary 22, 2019 2600\n#jammuandkahmir amry Army JK militantclash Sopore\nયુવાવર્ગને આકર્ષવા માટે સેના દ્વારા એક નવી રૂપરેખા તૈયાર\nયુવાવર્ગને આકર્ષવા માટે સેના દ્વારા એક નવી રૂપરેખા તૈયાર કરવામાં આવી છે. તેના દ્વારા ત્રણ વર્ષ માટે સામાન્ય નાગરિક સેનામાં સામેલ થઈને દેશની સેવા કરી શકશે. આના સંદર્ભેના ટૂર ઓફ ડ્યૂટી પ્રસ્તાવ પર સરકાર દ્વારા વિચારણા થઈ રહી છે. અત્યાર સુધી સૌથી ઓછા દશ વર્ષ માટે શોર્ટ સર્વિસ કમિશન દ્વારા સેનામાં ભરતી થઈ શકાય છે.\nકોરોના સામેની જંગમાં પોલીસની કામગીરીને બિરદાવી\nકોરોનાના જંગમાં ફ્રન્ટ લાઇન યોદ્ધાઓનું સેનાની ત્રણે પાંખ દ્વારા ફ્લાય પાસ્ટ અને ફુલોનો વરસાદ કરી વિશેષ સમ્માન કરવામાં આવ્યુ છે. તેવામાં કચ્છમાં પણ પોલીસ અધિકારીઓની કોરોના સામેની લડાઇમાં યોગદાનને લઇને વિશેષ અભિવાદન કરવામાં આવ્યુ છે. આર્મી દ્વારા પશ્ચિમ કચ્છ પોલીસ વડા અને અન્ય પોલીસ કર્મીઓ સહીત તમામ કોરોના વોરિયર્સનું અભિવાદન કર્યુ હતુ. અને કોરોના સામેની […]\nકોરોના વોરિયર્સનું સેનાની ત્રણે પાંખ દ્વારા વિશેષ સન્માન\nકોરોના વોરિયર્સનું સેનાની ત્રણે પાંખ દ્વારા વિશેષ સન્માન કરવામાં આવ્યું છે. જેમાં આર્મીના અધિકારીએ પશ્ચિમ કચ્છ પોલીસ વડા સાથે અન્ય પોલીસ કર્મીનું અભિવાદન કર્યું છે. તથા ફસ્ટ લાઈનમાં ઉભેલી પોલીસની કામગીરીને બિરદાવી છે.    \nસેનામાં મહિલાઓને સ્થાયી કમિશનની સુપ્રિમ કોર્ટની મહોર\nસેનામાં મહિલાઓને સ્થાયી કમિશનની SCની મહોર લાગી છે. ત્યારે SC દિલ્હી HCના ચુકાદાને યથાવત રાખ્યો છે. જેમાં કેન્દ્ર સરકાર દિલ્હી હાઈકોર્ટના ચુકાદાનો અમલ કરે તેવો સુપ્રમિ કોર્ટે આદેશ કર્યો છે. વધુમાં સુપ્રિમ કોર્ટે જણાવ્યું કે, 30 ટકા મહિલાઓ યુદ્ધક્ષેત્રમાં તૈનાત છે. જેમાં મહિલાઓ પ્રત્યે કેન્દ્ર માનસિકતા બદલે. દિલ્હી HCએ મહિલાઓના પક્ષમાં ચુકાદો આપ્યો હતો. જેમાં HCના […]\nસાબરકાંઠામાં આર્મી જવાનો ઘરે પરત ફરતા વાજતેગાજતે સ્વાગત\nસાબરકાંઠા વડાલી ખાતે આર્મીમાં ફરજ બજાવતા જવાનો ઘરે પરત ફરતા વાજતેગાજતે સ્વાગત કરવામાં આવ્યું છે. વડાલીના વતની ઉર્વેશ કુમાર કડિયા તથા જીતેન્દ્રકુમાર પટેલનું વડાલીની જનતા દ્વારા સ્વાગત કરવામાં આવ્યું છે. આર્મીમાં 17 વર્ષ દેશ સેવા પૂરી કરી પરત ઘર આવતા વડાલીની જનતામાં ઉત્સાહનો માહોલ જોવા મળ્યો છે. વડાલી સથવારા સમાજ દ્વારા બન્ને આર્મી જવાનોનું ફુલહાર […]\nજમ્મુ કાશ્મીરના આતંકીઓ સાથે અથડામણ,2આતંકીઓ ઠાર\nગણતંત્ર દિવસ પહેલા જ દક્ષિણ કાશ્મીરના પુલવામાના ત્રાલમાં સેના અને આતંકીઓ વચ્ચે અથડામણ ચાલી રહી છે. ત્રાલમાં સેનાએ જૈશના3આતંકીઓને ઘેર્યા હતા. બંને તરફથી ગોળીબાર થઈ રહ્યો છે. જેમાં2આતંકીઓને ઠાર કરવામાં આવ્યાં છે. તો સાથે જ સેનાના બે જવાનો ઈજાગ્રસ્ત થયા છે.


Stolen of Milk | દૂધની ચોરી કરવાનો પ્રયાસ કરતાં ચાલક, હેલ્પર સહિ‌ત ત્રણ ઝડપાયા - Divya Bhaskar\nStolen Of Milk\nદૂધની ચોરી કરવાનો પ્રયાસ કરતાં ચાલક, હેલ્પર સહિ‌ત ત્રણ ઝડપાયા\nબનાસડેરીમાં ગ્રામ્ય વિસ્તારમાંથી આવતા દૂધમાં ઘટ થતા ડેરીના સુપરવાઇઝરી સ્ટાફ દ્વારા તપાસ હાથ ધરાઇ હતી. જેમાં ગુરુવારે રાત્રે એક દૂધના ટેન્કર પાસે પડેલા જીપડાલાની તલાસી લીધી હતી. જેમાંથી કેરબા તેમજ પાઇપો મળી આવી હતી. જેથી ડેરીના સ્ટાફે ટેન્કરના ચાલક,હેલ્પર તેમજ પીકઅપડાલના ચાલક સામે પોલીસ ફરિયાદ નોંધાવતા ટેન્કરચાલકોમાં ફફડાટ પ્રસરી ગયો છે.\nજિલ્લામાંથી બનાસડેરી દ્વારા જુદાજુદા ગામોમાં આવેલી દૂધ મંડળીઓમાંથી ટેન્કર મારફતે દૂધ મંગાવવામાં આવે છે. આ દૂધનું ટેન્કર બનાસડેરીમાં ખાલી કરવામાં આવે છે. પરંતુ ટેન્કરમાં આવતા દુધના જથ્થામાં ઘટ આવતી હોવાથી ડેરીના કર્મચારીઓએ જુદીજુદી ટીમો બનાવી હતી. અને તપાસ હાથ ધરી હતી. જેમાં ગુરુવારની રાત્રિએ ડેરીના સુપરવાઇઝર દેવજીભાઇ, પરેશભાઇ,હિ‌તેન્દ્રભાઇ દિનેશભાઇ સહિ‌ત ટ્રાન્સપોર્ટ અધિકારી દ્વારા જગાણા રોડ પર તપાસ હાથ ધરી હતી. ત્યારે જગાણા ગામ નજીક જી.જે.ર-ઝેડ-૨૨૨૪ નંબરના દૂધના ટેન્કર પાસે પીકઅપડાલુ નંબર જીજે.ર.વી.વી.-૮૪પ પડેલું હતું. જેમાં દૂધ ભરવા માટેના ચાર કેરબા તેમજ એક પાઇપ પડેલી જોઇ ડેરીના કર્મચારીઓએ પુછપરછ હાથ ધરી હતી. જેથી આ શખ્સોએ ભૂલ થઇ ગઇ હોવાથી માફી માંગી હતી.


ત્રીજા તબક્કાનુ મતદાન ચાલુ, 12 વાગ્યા સુધી ગુજરાતમાં સરેરાશ 25% મતદાન - जन मन INDIA\nત્રીજા તબક્કાનુ મતદાન ચાલુ, 12 વાગ્યા સુધી ગુજરાતમાં સરેરાશ 25% મતદાન\nલોકસભા ચૂંટણીના ત્રીજા તબક્કામાં 14 રાજ્યો અને કેન્દ્રશાસિત રાજ્યોની 117 લોકસભા સીટ માટે આજે મતદાન શરૂ થઈ ગયું છે. ત્રીજા તબક્કામાં ગુજરાતની 26, કેરળની 20, ગોવાની 2, દાદરા નાગર હવેલીની 1, દીવ-દમણની 1, આસામની 4, બિહારની 5, છત્તીસગઢની 7, જમ્મુ-કાશ્મીરની 1, કર્ણાટકની 14, ઓરિસ્સાની 6, ઉત્તરપ્રદેશની 10 અને પશ્ચિમ બંગાળની5સીટ માટે મતદાન થવાનું છે. સવારથી જ મતદાતાઓ લોકશાહીના આ\nપર્વમાં જોડાઇ રહ્યા છે. અને મતદાન કરી રહ્યા છે.\nગુજરાતના ગાંધીનગરથી ભાજપ અધ્યક્ષ અમિત શાહ મેદાનમાં છે. અહીંથી પહેલાં ભાજપના સીનિયર નેતા લાલકૃષ્ણ અડવાણી ચૂંટણી લડીને લોકસભા પહોંચ્યા હતા. કેરળના વાયનાડથી કોંગ્રેસ અધ્યક્ષ રાહુલ ચૂંટણી લડી રહ્યા છે. આ સીટ પર સૌની નજર છે. ત્રીજા તબક્કામાં આઝમ ખાન, જયા પ્રદા, શિવપાલ સિંહ યાદવ, સંતોષ ગંગવાર અને વરુણ ગાંધી જેવા પ્રતિષ્ઠિત નેતાઓનું ભવિષ્ય મતદારો નક્કી કરશે.\nસમાજસેવક અન્ના હઝારેએ અહમદનગરે રાલેગણ સિદ્ધીથી મતદાન કર્યું. અખિલેશ યાદવે કર્યુ મતદાન, તો પ્રદિપસિંહ જાડેજાએ પણ મતદાન મથકે પહોંચીને મતદાન કર્યુ, કોંગ્રેસ અમદાવાદ પુર્વના ઉમેદવાર ગીતા પટેલે કર્યુ મતદાન.


મેગેઝીનના કવર પર છવાઈ કંગના રનૌત, તસવીરો એવી કે જોતા જ રહી જશો. | kangna ranaut hot photoshoot for harper bazaar magazine.... - Sambhaav News\nકાંસ ફિલ્મ ફેસ્ટિવલમાં પોતાની સ્ટાઈલના જલવા વિખરાવ્યા બાદ બોલીવુડની ક્વીન કંગના રનૌત એક વાર ફરીથી ખબરોમાં છે. આ દિવસોમાં તે પોતાના લેટેસ્ટ ફોટોશુટ માટે ચર્ચામાં છે, જેમાં તે ખુબ જ સેક્સી અને બોલ્ડ અવતારમાં નજરે પડી રહી છે. કંગનાના આ ફોટોશૂટને જોયા બાદ તમે પણ તેની સુંદરતાના આશિક બની જશો.\nકંગનાએ આ હોટ ફોટોશૂટ હાર્પર બજાર મેગાઝીન માટે કરાવ્યુ છે. આ તસવીરમાં કંગનાએ ડિઝાઈનર સબ્યસાચી મુખર્જી દ્વારા ડિઝાઈન કરેલો બ્લેક શિયર હાઈ-નેક ફ્લોરલ એમ્બ્રોયડરી વર્ક ડ્રેસ પહેર્યો છે.\nપોતાના આ ગ્લેમરસ ફોટોશુટની કેટલીક તસવીરોને તેણે પોતાના ઈન્સ્ટાગ્રામ પર પણ શેર કરી છે. આ તસવીરમાં કંગનાએ પૈસ્ટલ ગ્રે v-neck કલરની ડ્રેસ પહેરી છે. આ સાથે તેણે વાળોને નેચરલી કર્લી લુક આપ્યો છે જે તેની પર હંમેશાથી જામી રહ્યો છે.\nઅમેરિકન ફૈશન મેગેઝીન માટે કરાવેલા આ ફોટોશુટમાં કગના ઘણી સ્ટાઈલિશ નજરે પડી રહી છે. કંગનાની આ તસ્વીર સોશિયલ મીડિયા પર ધુમ મટાવી રહી છે. લોકોને તેમનો આ બોલ્ડ અંદોજો ખુબ પસંદ આવી રહ્યો છે. કંગનાનો આ બદલાયેલો લુક ફન્સને ખુબ પસંદ આવી રહ્યો છે.


Andષધીય હાયસોપની ક્રિયા અને ઉપયોગ (2021)\nઘણા ઉનાળાના રહેવાસીઓ તેમના પ્લોટ પર onષધીય અને મસાલાવાળા છોડ માટે અલગ પલંગ શરૂ કરે છે. સામાન્ય શરદીથી લઈને ગંભીર રોગવિજ્ .ાન સુધી ઘણા રોગોને અટકાવવા અને તેની સારવારના સાધન તરીકે traditionષધીય છોડને પરંપરાગતરૂપે ધ્યાન આપવામાં આવ્યું છે. ઉપયોગી ગુણધર્મો ઉપરાંત, નાના ફાર્માસ્યુટિકલ બગીચાના રહેવાસીઓ આકર્ષક શણગારાત્મક દેખાવ દ્વારા અલગ પડે છે.\nઆવા વાવેતરની સુંદરતા વિશાળ તેજસ્વી રંગોમાં રહેતી નથી - ફાર્મસી પથારીનું વશીકરણ ઘાસના ઘાસનો સમજદાર કુદરતી વશીકરણ આપે છે. જો તમે એક અલગ ફાર્મસી બગીચાના પલંગ અથવા ફૂલના પલંગની બનાવટની યોજના બનાવી છે, તો સામાન્ય અથવા medicષધીય હાયસોપ પર ધ્યાન આપો - એક મસાલા, દવા, અને ફક્ત સુશોભન બારમાસી છોડ, જેનો ઉપયોગ આપણે ટંકશાળના સમાન છે, તુલસીનો છોડ, ખુશબોદાર છોડ. લોકપ્રિય હાયસોપિયન હર્બ, બ્લુ સેન્ટ જ્હોન વર્ટ, યુઝેફ્કા.\nહાયસોપ કેવી રીતે ઉગાડવામાં આવે છે\nહાયસોપની ઉપયોગી ગુણધર્મો\nહાયસોપ હર્બનો ઉપયોગ કરીને\ninalષધીય વનસ્પતિ હાયસોપનો ઉપયોગ લાંબા સમયથી જાણીતો છે ..\nહાયસોપના ઉપયોગી ગુણધર્મો હેરોડોટસ દ્વારા વર્ણવવામાં આવ્યા છે. બાઇબલમાં છોડનો વારંવાર ઉલ્લેખ કરવામાં આવે છે. પ્રાચીન યહુદીઓએ તેનો ઉપયોગ ધાર્મિક ક્રિયાઓ માટે કર્યો - હાયસોપ ઘાસના બંડલોને બલિના ઘેટાંના લોહીથી ભેજવવામાં આવ્યા. નાતાલની રાત્રે, તે ખૂણા, જામ્સ અને ઘરોમાં લિંટેલ સાથે કોટેડ હતી. શુદ્ધ પાણીમાં પલાળેલા હાયસ Hyપનો ઉપયોગ રક્તપિત્ત શુદ્ધિકરણ માટે ધાર્મિક ક્રિયાઓમાં કરવામાં આવતો હતો. તે કvલ્વેરી પર વધસ્તંભની ઘટનાઓમાં પણ ભાગ લે છે: સૈનિકો કે જેમણે ફાંસીની જગ્યાની રક્ષા કરી હતી, સ્પોન્જને સરકોથી ભેજ આપ્યો અને તેના પર આ bષધિ મૂકી, સ્પોન્જને ઈસુના હોઠ પર લાવ્યો.\nહાયસોપસ officફિસિનાલિસ (હાઇસóપસ officફિસિનીલિસ) અથવા સામાન્ય એ વનસ્પતિયુક્ત બારમાસી છોડ છે જે નાના વામન ઝાડવાના સ્વરૂપમાં ઉગાડવામાં આવે છે, જેનો ભોળો પરિવાર છે. છોડનું વતન યુરેશિયાની દક્ષિણ અને ઉત્તર આફ્રિકાનો ક્ષેત્ર છે. જંગલીમાં, ભૂતપૂર્વ યુએસએસઆરના પ્રદેશોમાં, કઝાકિસ્તાનના દાગેસ્તાનમાં કાકેશસમાં, ક્રિમીઆમાં, મધ્ય એશિયાના પટ્ટાઓમાં સામાન્ય ઘાસ ઉગે છે. છોડો 80 સે.મી.ની heightંચાઈએ પહોંચે છે, નીચે અસંખ્ય શાખાઓવાળા ટેટ્રેહેડ્રલ, પાંખવાળા કળીઓ છે.\nજુલાઈના અંતથી સપ્ટેમ્બરના અંત સુધી - ઓક્ટોબરની શરૂઆતમાં, લગભગ હિમ સુધી. ફૂલો સ્પાઇક-આકારના ફૂલોમાં એકત્રિત કરવામાં આવે છે. આ કોરોલા ટ્યુબ્યુલર હોય છે, તેમાં ડબલ-લિપ્ડ આકાર હોય છે, જે તમામ લેબિએટ્સની લાક્ષણિકતા છે. તે વાદળી, સફેદ અથવા ગુલાબી રંગમાં આવે છે. વ્યક્તિગત ફૂલો લગભગ એક અઠવાડિયા સુધી ખીલે છે, પરંતુ નિસ્તેજ રાશિઓ લાંબા સમય સુધી ફુલોની સજાવટને ધ્યાનમાં રાખીને, નવી જગ્યાએ સતત બદલવામાં આવે છે..\nતેના ફૂલો મધ્યમ કદના હોવા છતાં, તે ખૂબ જ સુશોભન છોડ છે. સફેદ, ગુલાબી, જાંબુડિયા અથવા વાદળી ફૂલોના અસંખ્ય ફ્લોલોર્ટ મોટા ઉગાડવામાં આવેલા ફૂલો માટે ઉત્તમ પૃષ્ઠભૂમિ પ્રદાન કરે છે અથવા લવંડર જેવી વનસ્પતિ જાતિઓ સાથે જોડાય છે. ફક્ત રસ્તાઓ પર એક છોડ ન લગાવો - તે મધમાખીને આકર્ષે છે તે એક મધુર છોડ છે.\nહાયસોપ એકદમ દુષ્કાળ પ્રતિરોધક અને અભૂતપૂર્વ છે. છોડ ખાસ કાળજી વિના લાંબા સમય સુધી માલિકને ખુશ કરવામાં સક્ષમ છે. કુદરતી પરિસ્થિતિઓમાં, આ ભૂમધ્ય વિસ્તારનો રહેવાસી છે, સૂકા, સન્ની સ્થાનોને પસંદ કરે છે, તેથી, વ્યક્તિગત કાવતરું પર, તેને સારી રીતે વહી ગયેલી માટી સાથેનું સૌથી વધુ સૂર્યસ્થાન આપવું જોઈએ.\nવનસ્પતિ કૃત્રિમ અથવા કુદરતી ટેકરી - ઘાસના સર્પાકાર પર મહાન લાગશે.\nતેમ છતાં સામાન્ય હાયસોપ તેના ગરમ વતનથી ખૂબ ઉત્તર તરફ વળી ગયું છે, તે ઉત્તરીય પ્રદેશોમાં તીવ્ર શિયાળામાં સ્થિર થઈ શકે છે. સામાન્ય રીતે વાવેતર પછી પહેલા વર્ષે મોર નથી.\nછોડ, જો તે સારી રીતે મૂળ લઈ ગયો છે, તો સ્વતંત્ર રીતે સ્વતંત્ર રીતે ઉત્પન્ન કરે છે, વધે છે અને મનોહર ગુંચવણો બનાવે છે. તે સારી રીતે અને સ્વ વાવણીનું પુનrઉત્પાદન કરે છે - એટલી સારી રીતે કે ઝડપથી વિકસિત છોડ આક્રમક બની શકે છે, બીજા કોઈના ક્ષેત્ર પર આક્રમણ કરે છે.\nહાયસોપના ઉપયોગી ગુણધર્મો\nસામાન્ય હાયસોપ bષધિના ઉપયોગી ગુણધર્મોનો ઉપયોગ યુરોપિયન દેશોના ફાર્માકોપીઆમાં સત્તાવાર રીતે થાય છે: બલ્ગેરિયા, રોમાનિયા, સ્વીડન, જર્મની. આપણા દેશમાં, આ છોડ medicષધીય વનસ્પતિઓની સત્તાવાર સૂચિમાં શામેલ નથી, પરંતુ તેનો ઉપયોગ લોક ઉપચારમાં થાય છે.\nમધ્યયુગીન ચિકિત્સક અને alલકમિસ્ટ આર્નાલ્ડસ દ્વારા વિવિધ વનસ્પતિઓના inalષધીય ગુણોના કાવ્યાત્મક વર્ણનમાં સેલેર્મો સ્વાસ્થ્ય સંહિતા , ફૂલ ફેફસાં માટે ઉપયોગી અને ત્વચાને ઉત્તમ રંગ આપવા માટે વર્ણવવામાં આવે છે ... આર્નોલ્ડસ inalષધીય હેતુઓ માટે જડીબુટ્ટીને મધ સાથે ઉકાળવા સલાહ આપે છે.\nછોડના ફૂલોના અંકુરોમાં એક આવશ્યક તેલ હોય છે જેમાં તરપેટીન અને કપૂરની તેજસ્વી સુગંધ હોય છે. વાદળી કળીઓમાં ગુલાબી અથવા સફેદ ફૂલોવાળા હાયસોપ કરતાં વધુ આવશ્યક તેલ હોય છે.\nપ્લાન્ટ એસ્કોર્બિક એસિડથી સમૃદ્ધ છે, તેમાં ટેનીન અને ફ્લેવોનોઇડ્સ છે. લોક ચિકિત્સામાં, medicષધીય હાયસોપના medicષધીય ગુણધર્મો inalષધીય હેતુઓ માટે વપરાય છે.\nતેના ઘટકોમાં એન્ટિસેપ્ટિક ગુણધર્મો છે, શ્વસન રોગોની સારવારમાં વ્યાપકપણે ઉપયોગમાં લેવામાં આવે છે: શ્વાસનળીનો સોજો, લેરીંગાઇટિસ, જઠરાંત્રિય રોગો, ઘા અને હીલિંગ એજન્ટ તરીકે, ઉઝરડા અને ઉઝરડા માટે લોશન અને કોમ્પ્રેસ.\nપાંદડા અને ફૂલોના કળીઓ સામાન્ય રીતે કાચા માલ તરીકે ઉપયોગમાં લેવાય છે. મૂળનો ઉપયોગ પણ થાય છે, અને ફુલો એ હર્બલ ટીનો ભાગ છે, જેમાં નિવારક મિલકત છે. હાયસોપ સાથેના પ્રેરણા ખાસ કરીને વૃદ્ધો માટે મજબૂત અને શક્તિશાળી પીણું તરીકે સૂચવવામાં આવે છે. Bષધિને તાજી લગાવી શકાય છે અને ભવિષ્યમાં ઉપયોગ માટે સુકાઈ શકાય છે.\nલિંગ માટેચેનીઆ medicષધીય ગુણધર્મો, રેડવાની ક્રિયાઓ અને ઉકાળો ઉપરાંત, હાયસોપનો .ષધિ સ્નાન લેવા માટે વપરાય છે. આ ફૂલથી સ્નાન ત્વચાના રોગો માટે સારી રીતે કાર્ય કરે છે: ત્વચાકોપ, ખીલ અને સ psરાયિસિસના વ્યાપક જખમ.\nત્યાં કોઈ વિરોધાભાસ છે? કોઈપણ ડ્રગની જેમ, હાયસોપ પાસે ઉપયોગી ગુણધર્મો ઉપરાંત, બિનસલાહભર્યું છે. સુકા હાયસopપ bષધિને ગર્ભવતી સ્ત્રીઓ, વાઈ અને નર્વસ સિસ્ટમના અન્ય વિકારોથી પીડાતા લોકો, તેમજ હાયપરટેન્સિવ દર્દીઓ દ્વારા વાપરવાની ભલામણ કરવામાં આવતી નથી.\nહાયસોપ herષધિ લાગુ કરી રહ્યા છે\nબ્લુ સેન્ટ જ્હોન વ worર્ટનો ઉપયોગ ફક્ત inalષધીય ગુણધર્મો અથવા કુદરતી શૈલીમાં લેન્ડસ્કેપ કમ્પોઝિશનના સુશોભન તત્વ તરીકે મર્યાદિત નથી.\nતેનો ઉપયોગ મસાલા તરીકે વ્યાપકપણે થાય છે. તેને વિવિધ વાનગીઓમાં ઉમેરવાથી ભૂખ ઉત્તેજીત થાય છે અને તેમને મસાલેદાર સ્વાદ અને સુગંધ મળે છે. તેના પાંદડાઓનો સ્વાદ ચીઝના સ્વાદ સાથે સારી રીતે જાય છે, તાજા ટામેટાં અને કાકડીઓમાંથી સલાડ નાખે છે.\nસૂકા પાંદડા ફળોના વાનગીઓનો સ્વાદ ચાખી શકે છે, વનસ્પતિ સ્ટ્યૂ અને સૂપ, માંસની વાનગીઓની સુગંધ પર ભાર મૂકે છે.\nઆલ્કોહોલિક પીણાના સ્વાદ માટે વપરાય છે. યુસેફકા આવશ્યક તેલનો ઉપયોગ કોસ્મેટોલોજીમાં અત્તરની સુગંધ તરીકે થાય છે.\nજેમ તમે જોઈ શકો છો, છોડનો ઉપયોગ જીવનના ઘણા ક્ષેત્રોમાં થાય છે. તેને તમારા ડાચાથી શરૂ કરો - અને તમને તેનો ચોક્કસપણે પસ્તાવો થશે નહીં.\nગત પોસ્ટ પેટન્ટ ચામડું: સંભાળની ટીપ્સ\nઆગળની પોસ્ટ પેટ પરની પટ્ટી શા માટે દેખાય છે અને ગર્ભાવસ્થા દરમિયાન તેનો અર્થ શું છે?\nલોકપ્રિય ટીવી પ્રસ્તુતકર્તા કેસિયા બોરોદિનાએ તાજી દેખાવ અને દોષરહિત ત્વચા જાળવી રાખીને, દિવસોમાં કોઈ બાબતમાં કેવી રીતે પાતળી આકૃતિ મેળવી શકાય તે...\nપગ પર ઘા: શિક્ષણના કારણો અને ઉપચારની પદ્ધતિઓ\nપગ પર ચાંદા એ એક અપ્રિય ઘટના છે જે અગવડતાનું કારણ બને છે. આવી ખામીઓ વિવિધ કારણોસર રચાય છે. દવામાં, આ ઘટનાને ટ્રોફિક અલ્સર કહેવામાં આવે છે. આ ...\nવિંડોમાંથી દૂર કર્યા વિના બ્લાઇંડ્સને કેવી રીતે સાફ કરવું?\nવિંડોઝ પરના અવ્યવસ્થિત એમ્બ્રોઇડરી કપાસના પડદાને બ્લાઇંડ્સ દ્વારા બદલી દેવામાં આવ્યા છે - વિવિધ સામગ્રીથી બનેલા આડી અથવા vertભી સ્લેટ્સ, કોર્નિસ...\nટ્રાઇકોમોનાસ કોલપિટિસમહિલા આરોગ્ય\nઘરે સ્વાદિષ્ટ દારૂ રાંધવાસ્વાદિષ્ટ રસોઈ\nગરમ પીવામાં ક .ડ કચુંબરસ્વાદિષ્ટ રસોઈ\nવેજિવેસ્ક્યુલર ડાયસ્ટોનિયા અને ગર્ભાવસ્થાહું માતા છું!\nઆકાર શું છે?રમતો અને આરોગ્ય


કોઇ પણ બેંકમાં બદલી શકો છો ફાટેલી નોટ, ફાટેલી નોટને લઇને RBIએ લીધો મોટો નિયમ - Gujju Media\nફાટેલી નોટ જો ભૂલથી પણ કોઇ પધરાવી જાય તો એ વટાવી શકાતી નથી. ફાટેલી નોટ તમે જ્યાં પણ આપશો ત્યાંથી પાછી જ આવશે અને છેલ્લે તમારે એ નોટને બેંકમાં જમા કરાવવી પડશે પરંતુ બેંક પણ આ નોટ સ્વિકારશે કે નહી તેવા કેટલાય સવાલ આપણા મગજમાં આવી જાય છે.\nકેટલાક લોકો નોટ બદલી આપવામાં અડધા પૈસા જ આપે છે અને ગ્રાહકને પૂરા પૈસા નથી મળતા આવી સ્થિતિમાં RBIના દરેક બેંકને સખ્ત નિર્દેશ છે કે દરેક બેંકમાં ફાટેલી નોટનો સ્વિકાર કરવો. કોઇ પણ બેંક ફાટેલી નોટ લેવાથી ઇન્કાર નહી કરી શકે અને સાથે જ દરેક બેંકમાં આ વિશેની માહિતી પૂરી પાડતા બોર્ડ પણ લગાવે.\nકેટલીક પરિસ્થિતિમાં બેંક ગ્રાહકોને નોટ બદલી આપવાથી ઇન્કાર કરી દે છે તેવા મામલા પણ સામે આવે છે અને તેમને કહેવામાં આવે છે કે નોટ બદલવા માટે તમારે આરબીઆઇ જવું પડશે. આ બાબતને કારણે ગ્રાહકોને તકલીફ ઉઠાવવાનો વારો આવે છે. જેથી ગ્રાહક પ્રાઇવેટ જગાઓથી નોટ બદલાવી લે છે પરંતુ પૂરા રૂપિયા મળતા નથી.\nદરેકના મનમાં એક સવાલ તો આવે જ છે કે જો જાણી જોઇને નોટને ફાડવામાં આવી હોય તો તેને બદલાવી શકાય છે? RBIએ જાણી જોઇને ફાડી નાખેલી નોટને બદલી આપવાની સખ્ત મનાઇ કરી છે.\nRBIએ બેંકને સાફ રીતે કહી દીધુ છે કે કોઇ પણ કિંમતની નોટ હોય પરંતુ જો તેને જાણી જોઇને ફાડવામાં આવી હશે તો તેને બદલી આપવામાં આવશે નહી.\nRelated Topics:#CoronaAlertcoronacorona symptomscorona viruscovid 19


શ્રીરામ સિવાય આ3યોદ્ધાઓએ રાવણને હરાવ્યો હતો, એકે બંધક બનાવી દીધો હતો, |\nશ્રીરામ સિવાય આ3યોદ્ધાઓએ રાવણને હરાવ્યો હતો, એકે બંધક બનાવી દીધો હતો,\nઅસત્ય ઉપર એટલે કે વિજયાદશમી ઉપર સત્યની જીતનો તહેવાર દેશભરમાં ધાંધલધૂમથી ઉજવવામાં આવે છે. દર વર્ષે આ દિવસે રાવણનું પુતળું દહન કરવામાં આવે છે અને સંદેશ આપવામાં આવે છે કે આખરે અસત્ય, ઘમંડ અને દુષ્કર્મનો પરાજિત થાય છે. ઠીક છે, આ દુષ્ટતાઓ સિવાય રાવણ સર્વશ્રેષ્ઠ વિદ્વાન અને શક્તિશાળી હતો, આ બાબતમાં કોઈ શંકા નથી. રાવણે પોતાની શક્તિ અને શક્તિથી મનુષ્ય સિવાય દેવોને પરાજિત કર્યા. એકવાર તો યમરાજને પણ રાવણે પછાડી દીધો હતો. આવી સ્થિતિમાં, દરેક જણ જાણે છે કે રાવણને ભગવાન શ્રી રામ દ્વારા જ હરાવ્યો હતો, પરંતુ તમને એ જાણીને આશ્ચર્ય થશે કે રાવણને શ્રી રામ સિવાય3અન્ય યોદ્ધાઓએ પરાજિત કર્યો હતો. આજે અમે તમને આ લેખમાં તે3યોદ્ધાઓ વિશે જણાવવા જઈ રહ્યા છીએ…\nવનરાજ બાલીએ રાવણ ને પછાડી દીધો.રાવણ અંતિમ શક્તિશાળી હોવા છતાં, તેનો અહંકાર તેના વિનાશનું કારણ હતું. તે હંમેશાં અન્ય લડવૈયાઓને ઓછો આંકતો અને ચપટીમાં હરાવવા વિશે વાત કરતો. તેથી જ્યારે રાવણને ખબર પડી કે વનરાજ બાલી પણ ખૂબ શક્તિશાળી છે, ત્યારે રાવણ પોતાને મહાન સાબિત કરવા માટે બાલી સામે લડવા માટે ખુદ કિશ્વીંધ પહોંચ્યો. રાવણે બાલીને યુદ્ધ માટે પડકાર્યો,\nપરંતુ તે સમયે બાલી પૂજામાં મગ્ન હતો અને જ્યારે તેણે રાવણનો અવરોધ સાંભળ્યો ત્યારે તે ગુસ્સે થઈ ગયો. આ પછી, બાલીએ રાવણને તેની બાહોમાં દબાવ્યો અને સમુદ્રની પરિક્રમા કરતી વખતે તેમની પૂજા-અર્ચના કરવા લાગ્યો, રાવણ ફડફડતો રહ્યો પણ બાલીથી છૂટકારો મેળવી શક્યો નહીં. આ પછી, જ્યારે બાલીની ઉપાસના સમાપ્ત થઈ અને તેણે રાવણને બેભાન કરી દીધો, જ્યારે રાવણને ખબર પડી, ત્યારે તેણે બાલી સાથે મિત્રતા કરી. આ રીતે બાલીએ પણ રાવણનું ઘમંડ ખતમ કર્યું.\nજ્યારે રાવણને પાતાળ લોક ના રાજા બલીએ પરાજિત કર્યો હતો.રાવણે પોતાની શક્તિની સાથે આખી પૃથ્વી અને સ્વર્ગને જીતી લીધો હતો, આ પછી રાવણ પાતાળ માં પણ જીતવા માંગતો હતો. પરંતુ તે સમયે રાક્ષસ રાજા બલી પાતાળનો રાજા હતો. જ્યારે રાવણ પાતાળ પહોંચ્યો ત્યારે તેણે રાજા બાલીને ત્યાં યુદ્ધ માટે પડકાર આપ્યો. તે જ સમયે, રાજા બાલીના મહેલમાં રમતા બાળકોએ રાવણને પકડ્યો અને તેને અશ્વોમાં, ઘોડાઓથી બાંધી દીધો. આમ, રાજા બાલીના મહેલમાં રાવણનો પરાજય થયો.\nરાવણ સહસ્ત્રબાહુ અર્જુનથી હારી ગયો હતો.જ્યારે રાક્ષસોનો રાજા રાવણે બધા રાજાઓને પરાજિત કરી મહિષ્મતી નગરના રાજા સહસ્ત્રબાહુ અર્જુનને જીતવાની ઇચ્છાથી મહિષમતી નગર ગયા. ત્યાં રાવણે સહસ્ત્રબાહુ અર્જુનને યુદ્ધ માટે પડકાર આપ્યો. આ પછી, નર્મદા નદીના કાંઠે રાવણ અને સહસ્ત્રબાહુ વચ્ચે ભયંકર યુદ્ધ થયું અને અંતે સહસ્ત્રબાહુ અર્જુને રાવણને અપહરણ કરી લીધો. આ અંગેની માહિતી જ્યારે રાવણના દાદા પુલસ્ત્ય મુનિ પાસે પહોંચી ત્યારે તેણે સહસ્ત્રબાહુને રાવણને છૂટા કરવાની વિનંતી કરી. આ પછી સહસ્ત્રબાહુ અર્જુને રાવણને છોડી દીધો અને બંનેએ એકબીજા સાથે મિત્રતા કરી.


રાજકારણ : ખેરાલુથી ટિકિટ કપાતાં નારાજ કોંગ્રેસ પ્રવક્તા જયરાજસિંહે રાજનીતિમાંથી વિરામ લીધો | CN24NEWS\nHome રાજનીતિ રાજકારણ : ખેરાલુથી ટિકિટ કપાતાં નારાજ કોંગ્રેસ પ્રવક્તા જયરાજસિંહે રાજનીતિમાંથી વિરામ લીધો\nરાજકારણ : ખેરાલુથી ટિકિટ કપાતાં નારાજ કોંગ્રેસ પ્રવક્તા જયરાજસિંહે રાજનીતિમાંથી વિરામ લીધો\nગાંધીનગર: ગુજરાત કોંગ્રેસના પ્રવક્તા જયરાજસિંહ પરમારે સોશિયલ મીડિયા મારફતે શુક્રવારે જાહેરજીવન અને રાજનીતિમાંથી વિરામની જાહેરાત કરી. પક્ષની જાતિવાદી રાજનીતિથી કંટાળીને આ નિર્ણય લીધનું જયરાજસિંહે CN24NEWS ને જણાવ્યું હતું. ખેરાલુ વિધાનસભા બેઠક પર યોજાઇ રહેલી પેટાચૂંટણીમાં જયરાજસિંહને ટિકિટની અપેક્ષા હતી. જો કે પાર્ટીએ તેમને બદલે બાબુજી ઠાકોરને ટિકિટ આપી છે અને તેના કારણે તેઓ નારાજ છે. સોશિયલ મીડિયા પર પોસ્ટ લખીને જયરાજસિંહે કહ્યું કે વ્હાલા મિત્રો જાહેરજીવન અને પક્ષની રાજનીતિથી થાક્યો છું. વિરામની જરૂર લાગે છે. જય માતાજી.\nમારી જ્ઞાતિને અન્યાય\nકોંગ્રેસના પ્રવક્તા જયરાજસિંહ પરમારે જણાવ્યુ હતુ કે, દર ચૂંટણી વખતે પાર્ટી જ્ઞાતિવાદી રાજનીતિથી પ્રેરાઇને આવા નિર્ણયો લે છે. હું અઢાર વર્ષની ઉંમરેથી પાર્ટીના પોસ્ટર લગાવવાના કામ કરું છું. મારી જ્ઞાતિને અન્યાયથી આ નિર્ણય લીધો છે. આ જ કારણથી મારી જ્ઞાતિના ઘણાં નેતા ભાજપમાં જોડાઇ ગયા.\nતેમણે જણાવ્યું કે મેં પાર્ટીમાંથી રાજીનામું આપ્યું નથી પણ નારાજગી વ્યક્ત કરી છે. જો કે ભવિષ્યમાં તેઓ ભાજપમાં જોડાશે કે નહીં તે અંગે વિશેષ ફોડ પાડ્યો નથી. પરંતુ વિધાનસભા ચૂંટણી પૂર્વે આમ બને તેવી શક્યતા છે.\nPrevious articleબોરસદ : અંબાજી પાસે પુત્ર-પૌત્રના મોત બાદ આઘાતથી દાદાનું પણ મૃત્યુ\nNext articleનવો નિયમ : નવી સ્કૂલને મંજૂરી માટે ટ્રસ્ટની માલિકીનું નહીં, ભાડાનું મેદાન હશે તો પણ ચાલશે\nદેશના અમીરો સડેલા બટાકાની બોરી જેવા ! ગોવાના રાજ્યપાલ સત્યપાલ મલિકનું...\nકર્ણાટક ફ્લોર ટેસ્ટ : કુમાર સ્વામીએ કહ્યું દિન દહાડે લોકતંત્રની હત્યા...


Posted on 9:53 am December 9, 2021 Author Niraj PatelComments Off on શા કારણે સલમાન ખાન ના આવ્યો કેટરીના કૈફના લગ્નમાં ? સામે આવ્યું મોટું કારણ, આ જગ્યાએ ચાલ્યો ગયો લગ્નના દિવસે જ\nબૉલીવુડ અભિનેતા વિક્કી કૌશલ અને કેટરીના કૈફ લગ્નના બંધનમાં બંધાઈ રહ્યા છે, તે બંને ડેસ્ટિનેશન વેડિંગ કરી રહ્યા છે અને તેના માટે તેમને રાજસ્થાનનું સવાઈ માધોપુરથી 25 કિલોમીટર દૂર આવેલા ચોથના બરવાડામાં લગ્ન કરવાનું નક્કી કર્યું. ત્યારે હવે લગ્નમાં આવનારા વીઆઈપી મહેમાનો અને બોલીવુડના સિતારાઓને લઈને ઘણી બધી અફવાઓ ચાલી રહી છે. ઘણા લોકોના મનમાં એ પણ સવાલ છે કે શું સલમાન ખાન આ લગ્નની અંદર હાજરી આપશે ?\nત્યારે હવે આ વાતને લઈને મોટી જાણકારી પણ સામે આવી છે. સલમાન ખાન કેટરીનાના લગ્નમાં હાજરી નહીં આપે, આ ચર્ચા તો પહેલાથી જ ચાલતી હતી પરંતુ હવે આ વાત ઉપર પુષ્ટિ લાગી ગઈ છે. સલમાન હાલમાં જ મુંબઈ એરપોર્ટ ઉપર સ્પોટ થયો છે. તે આજે એટલે કે9ડિસેમ્બરના રોજ જ રિયાદ જવા માટે રવાના થશે. ત્યારે બીજી તરફ આજના દિવસે જ વિક્કી અને કેટરીના લગ્નના સાત ફેરા લઈને હંમેશા માટે એકબીજાના જીવનસાથી બની જશે.\nસલમાન ખાન તેના દબંગ ટુર માટે રિયાદ ગયો છે. કોરોનાના કારણે વિદેશોમાં થવા વાળો સલમાન ખાનનો આ કોન્સર્ટ છેલ્લા બે વર્ષથી થઇ શક્યો નથી પરંતુ આ વર્ષે સલમાન ખાન આ કોન્સર્ટ કરશે. સલમાન ખાન સાથે આ કોન્સર્ટ માટે અભિનેત્રી શિલ્પા શેટ્ટી પણ રિયાદ જવા માટે રવાના થઇ છે. તે પહેલીવાર દબંગ ટુરનો ભાગ બનશે.\nએરપોર્ટ પર શિલ્પાનો કૂલ લુક જોવા મળ્યો હતો. બ્લેક જોગર્સ, બ્લેક લેધર જેકેટ, ઓરેન્જ બેગ અને બંને પગમાં અલગ-અલગ કલરના શૂઝ પહેરેલી શિલ્પાએ પોતાના લુકથી બધાનું ધ્યાન ખેંચ્યું હતું.\nબોલિવૂડ અભિનેતા અને સલમાનના જીજાજી આયુષ શર્મા પણ પહેલીવાર દબંગ ટૂરનો ભાગ બની રહ્યો છે. તે હાલમાં જ સલમાન ખાન સાથે ફિલ્મ “અંતિમ: ધ ફાઈનલ ટ્રુથ”માં જોવા મળ્યો હતો. આફિલ્મ દર્શકોને ખાસ પસંદ આવી નહોતી.\nઆ ઉપરાંત મનીષ પૉલ પણ દબંગ ટૂરનો હિસ્સો છે. તે એરપોર્ટ પર પણ ખાસ અંદાજમાં જોવા મળ્યો હતો. કોમેડિયન અને એક્ટર સુનીલ ગ્રોવર પણ સલમાન ખાન સાથે દબંગ ટૂરમાં ભાગ લેવા માટે રિયાદ જવા રવાના થયા હતા.\nઆ ઉપરાંત બૉલીવુડ અભિનેત્રી જેકલીન ફર્નાન્ડિઝ પણ આ ટુરનો ભાગ હતી પરંતુ મની લોન્ડરિંગ કેસમાં ઇડી સાથેની પુછપરછના કારણે તેને છેલ્લા સમયે પોતાનું નામ કોન્સર્ટમાંથી પાછું લેવું પડ્યું હતું.\nમીડિયા રિપોર્ટ પ્રમાણે કેટરીના ઇચ્છતી હતી કે સલમાન ખાનના માતા પિતા પણ તેના લગ્નમાં સામેલ થાય અને તેને પોતાના આશીર્વાદ આપે. પરંતુ સલમાનના પિતા સ્લિમ ખાન અને તેની મા સલમાને સ્વાસ્થ્યની તકલીફના કારણે લગ્નમાં સામેલ થવું સંભવ નહોતું બન્યું.


Readgujarati.com: પરમાણુ અને બ્રહ્માંડ – ડૉ. પંકજ જોશી\nMarch 23rd, 2009 | પ્રકાર : અન્ય લેખો | 18 પ્રતિભાવો »\nબે વર્ષ પહેલાં ઈ.સ. 2007માં જાપાનના વિજ્ઞાની કોશીબા ભારતની મુલાકાતે આવી ગયા અને તેમણે ‘પરમાણુ, મનુષ્ય અને બ્રહ્માંડ’ આ વિષે રસપ્રદ વાતો કરી. તેમના વ્યાખ્યાનમાં તેમણે કહ્યું કે ઉપરોક્ત વિષયમાં પરમાણુ તથા બ્રહ્માંડને સમજવામાં તો આપણે સારી પ્રગતિ કરી છે, પરંતુ વચ્ચેની મનુષ્યજાતિને વિજ્ઞાનની દષ્ટિએ સમજવી ભારે અઘરી છે !\nપદાર્થના મૂળભૂત કણોનું વિજ્ઞાન – particle physics, અને તેમાંયે ખાસ કરીને ‘ન્યૂટ્રિનો’ નામના મૂળભૂત કણો વિષેના કાર્ય માટે તેમને નોબેલ ઈનામ મળ્યું છે. કોશીબાએ કહ્યું કે આજથી બરાબર ચાલીશ વર્ષ પહેલાં તેઓ ભારત આવેલા અને ત્યારની સરખામણીમાં આજે તમારો દેશ ભારે એક્ટિવ-કાર્યરત બની ગયો છે અને તે ભારે સુંદર વાત છે ! કદાચ એમની આ વાત સાચી જ છે કે ગુલામી અને ઘોર તમોગુણની અવસ્થામાંથી હવે આ દેશ ધીમે ધીમે રજોગુણ અથવા પ્રવૃત્તિના તબક્કામાં પ્રવેશી રહ્યો છે. જાપાની લોકો તો તેમની મહેનત તથા ખંતીલા સ્વભાવ માટે જાણીતા છે જ, જેથી તેમણે ઝડપી વિકાસ કર્યો છે.\nપરમાણુ તથા બ્રહ્માંડનું વિજ્ઞાન આજે એકબીજાની ઘણાં નજીક આવી રહ્યાં છે. આનું મુખ્ય કારણ એ છે કે દ્રવ્ય અને શક્તિની એકબીજા સાથેની રમત અથવા તેમના એકબીજામાં પરિવર્તનની એક અદ્દભુત લીલા આજે આપણે જોઈ શક્યા છીએ. છેલ્લા એક સો વર્ષનો વિજ્ઞાનનો ઈતિહાસ જોઈએ તો જે દ્રવ્ય આપણે આપણી આજુબાજુના બ્રહ્માંડમાં જોઈએ છીએ, અનુભવીએ છીએ – પર્વત, નદી, વૃક્ષો, જલ, પૃથ્વી, તારાઓ, તારાવિશ્વો અને આ બધું જ, તેની મૂળભૂત સંરચના સમજવામાં આપણો મોટા ભાગનો પ્રયત્ન થયો છે. ગઈ સદીની શરૂઆતના દાયકાઓમાં એ સમજાયું કે ભલે બાહ્ય જગત ગમે તેટલું ચિત્ર-વિચિત્ર, વિવિધતાથી ભરપૂર દેખાતું હોય, પરંતુ છેવટે તો એ માત્ર મૂળ 92 તત્વોના અણુ-પરમાણુઓની રમત છે. એમાં પણ એ સમજાયું કે આવો દરેક પરમાણુ ઈલેક્ટ્રોન, પ્રોટોન તથા ન્યુટ્રોન નામના મૂળભૂત કણોનો બનેલો છે. આમ વિજ્ઞાનીઓ વિચારવા લાગ્યા કે સમગ્ર બ્રહ્માંડને સમજી લેવું હોય તો હવે તો આપણે કેવળ આ ત્રણ મૂળભૂત કણો અને તેમના ગુણધર્મોને જ સમજી લેવાના રહ્યા ! આ પ્રયત્નોમાંથી જ પાર્ટિકલ ફિઝિક્સના વિજ્ઞાનનો જન્મ થયો.\nદરેક પરમાણુના કેન્દ્રમાં પ્રોટોન તથા ન્યુટ્રોન કણો રહેલા છે અને સૂર્ય ફરતા જેમ ગ્રહો ફરે છે તેમ આ કેન્દ્રની આસપાસ ઈલેક્ટ્રોન કણો ઘૂમે છે. આવા પરમાણુઓ ભેગા થાય ત્યારે અણુઓ-moleculesની રચના થાય છે અને આવા વિવિધ સંકુલ અણુઓ તથા પરમાણુઓ દ્વારા જ આ સઘળું દ્રવ્યજગત બનેલું છે આ વાત સમજાઈ. તેમાંય સૌથી સરળ અને મૂળભૂત તો હાઈડ્રોજન વાયુનો પરમાણુ છે, જેના કેન્દ્રમાં કેવળ એક પ્રોટોન કણ છે જે ઘન વીજભાર ધરાવે છે અને તેની આસપાસ ઋણ વીજભારવાળો કણ ઈલેક્ટ્રોન ફરે છે. આજે વિશાળ અને મહાકાય દૂરબીનોથી બ્રહ્માંડમાં દૂર દૂર નજર નાખીએ ત્યારે લગભગ બધી દિશાઓમાં હાઈડ્રોજન વાયુનાં મહાકાય વાદળો પ્રસરેલાં જોવા મળે છે ! આકાશના તારાઓ તથા આપણો સૂર્ય પણ આવા હાઈડ્રોજન વાયુના જ મહાકાય ગોળાઓ છે, જેમાં પરમાણુ પ્રક્રિયા દ્વારા હાઈડ્રોજન બળી રહ્યો છે અને તેના પરમાણુઓનું સંયોજન (fusion) થઈને હિલિયમ તત્વના પરમાણુઓ બનતા જાય છે. આમાંથી જ આગળ પરમાણુ પ્રક્રિયાઓ થતી જઈને તાંબું, લોખંડ, કેલ્શિયમ અને આવાં વિવિધ તત્વોના વધુ સંકુલ પરમાણુઓ બનતા જાય છે, જેના કેન્દ્રમાં અનેક પ્રોટોન-ન્યુટ્રોનકણો હોય, જેની આસપાસ અનેક ઈલેક્ટ્રોન વિવિધ કક્ષાઓમાં ઘૂમતા હોય.\nઆના પરથી આજના ખગોળવિજ્ઞાનીઓ અનુમાન કરે છે કે જ્યારે બ્રહ્માંડની ઉત્પત્તિ થઈ હશે ત્યારે સર્વપ્રથમ બનેલું તત્વ હાઈડ્રોજન જ હશે. પરંતુ અણુ-પરમાણુની આ વાત પછી 1930 તથા 1940ના દાયકાઓમાં એ સમજાયું કે વાસ્તવમાં તો આ પ્રોટોન તથા ન્યુટ્રોન જેવા કણો પણ ભારે સંકુલ ગુણધર્મો ધરાવે છે ! આમ, અણુ-પરમાણુથી કથા પૂરી નથી થતી, આ કણોના ગુણધર્મો તથા પ્રકૃતિને પણ સમજવા પડશે તેવો આપણને ખ્યાલ આવ્યો. આવા પ્રયત્નોમાંથી જ આખાય ક્વોન્ટમ વિજ્ઞાનનો જન્મ થયો. સાથે જ, અતિ શક્તિશાળી પ્રયોગશાળાઓ, જેને particle accelerators કહેવાય છે, તેમાં આ કણો વિશેના વિગતવાર અભ્યાસો શરૂ થયા. તેમાં ભારે શક્તિશાળી ચુંબકીય ક્ષેત્રો દ્વારા આવા વીજભારિત કણોને મોટા વેગોથી દોડાવીને, તેમનાં સંયોજનો તથા અથડામણોમાં કેવી ગતિવિધિઓ જોવા મળે તે તપાસીને તેમના ગુણધર્મોનો અભ્યાસ થાય છે.\nઆવા અભ્યાસદ્વારા એક નવી જ હકીકત બહાર આવી અને તે એ કે પ્રોટોન અને ન્યુટ્રોન જેવા કણો તે ખરેખર તો મૂળભૂત કણો છે જ નહિ અને તે ‘કવાર્ક’ નામના બીજા મૂળભૂત કણોના બનેલા છે ! આ રીતે નવા ને નવા અન્ય પાયાના કણો પણ શોધાતા ગયા છે અને આજની તારીખે તો કુલ 96 મૂળભૂત કણોની વાત પાર્ટિકલ ફિઝિક્સમાં કરવી પડે છે. અત્યંત ઊંચી શક્તિની પ્રયોગશાળાઓમાં જ્યારે આવા કણોનો અભ્યાસ થાય ત્યારે એક અન્ય નવી જ વાત એ પણ બહાર આવે છે કે આવા ઊંચા ઉષ્ણતામાન અથવા શક્તિ હોય ત્યારે આ દ્રવ્યકણોનું સતત શક્તિમાં અને શક્તિનું દ્રવ્યકણોમાં નિરંતર રૂપાંતર ચાલ્યા કરે છે. આમ દ્રવ્ય તથા શક્તિ વચ્ચેના એક નવા જ અદ્વૈતનું દર્શન જોવા મળે છે. હવે બ્રહ્માંડની જ્યારે ઉત્પત્તિ થાય ત્યારે તો તે, આજના વિશ્વ વિજ્ઞાન પ્રમાણે, અત્યંત ઊંચા ઉષ્ણતામાને જ હોય. આથી આવા early universeમાં આવી દ્રવ્ય તથા શક્તિના પરસ્પરના રૂપાંતરની ઘટનાઓ ઘણો જ અગત્યનો ભાગ ભજવવાની. એટલે આવી પ્રક્રિયાઓનો અભ્યાસ વિજ્ઞાનીઓ ભારે રસથી કરી રહ્યા છે.\nઆ સંદર્ભમાં કોશીબાએ પોતાના વિદ્યાર્થીકાળની એક વાત રસપૂર્વક કરી. તેઓના અભ્યાસકાળમાં તેમને રસાયણશાસ્ત્ર જરાય ન ગમતું. એનું કારણ એ હતું કે રસાયણના વિષયમાં 92 તત્વો સાથે કામ પાડવું પડે અને એ બધાંનાં સંયોજનો તથા વિઘટનોનો અભ્યાસ કરવો પડે. બીજી બાજુએ, ભૌતિક વિજ્ઞાનના અભ્યાસમાં તો કેવળ પરમાણુ અને તે ત્રણ મૂળભૂત કણોનો બને, આવી એ વખતની માન્યતા. આથી આટલાં વધુ તત્વો સાથે કામ પાડવાને બદલે કેવળ ત્રણ કણોનું વિજ્ઞાન કેવું ઉત્તમ, આમ વિચારી તેમણે ભૌતિક વિજ્ઞાનનો અભ્યાસ શરૂ કર્યો. પણ ત્યાં તો થોડાં જ વર્ષોમાં આ ત્રણ મૂળભૂત કણોમાંથી 96 પાયાના પાર્ટિકલ્સ બહાર પડ્યા અને આખાયે વિજ્ઞાનનો જટિલતા ભર્યો અભ્યાસ થયો ! જો કે તેમાં કોશીબાનો પોતાનો ફાળો પણ હતો જ. આ સઘળા elementary particlesનો અભ્યાસ કરવા માટે અતિ શક્તિશાળી પ્રયોગશાળાઓની જરૂર હોય છે જે અતિશય ખર્ચાળ હોય છે અને અમુક મર્યાદાથી આગળ વધવાનું તેમાં શક્ય હોતું નથી. આથી જ વિજ્ઞાનીઓનું ધ્યાન આજે early universe, અર્થાત બ્રહ્માંડના શરૂઆતના તબક્કાઓની સ્થિતિ, તેના તરફ દોરાયું છે. ત્યાં સ્વાભાવિક રીતે જ ઉષ્ણતામાન એટલું ઊંચું હોય છે કે મૂળભૂત કણોનો અને તેનાં વિજ્ઞાન તથા સંયોજનોનો સુંદર અભ્યાસ થઈ શકે. આની વિશેષ વિગતો ક્યારેક ફરી વાર વિચારીશું.\nદ્રવ્યકણો તથા શક્તિના અદ્વૈત અને એકમાંથી બીજામાં પરિવર્તનની આપણે આગળ વાત કરી. પરંતુ હજુ આ અભિન્નતા સંપૂર્ણ નથી. દ્રવ્યકણોનો એક વિશિષ્ટ ગુણધર્મ છે તેમનું પોતાની ધરી આસપાસનું ભ્રમણ. દરેક દ્રવ્યકણ ચોક્કસ પ્રકારે પોતાની ધરી પરત્વે ભ્રમણ કરે છે. જ્યારે દ્રવ્યમાંથી શક્તિમાં પરિવર્તન થાય ત્યારે આ ભ્રમણ અદશ્ય થાય છે અને શક્તિ, જેમાં ભ્રમણ જેવો કોઈ ખ્યાલ નથી, તેનું દ્રવ્યમાં રૂપાંતર થાય ત્યારે વળી નવા ઉત્પન્ન થયેલા કણો ભ્રમણ કરવા લાગે છે. આ ઘટના તથા કોયડો સમજવાનું કાર્ય હજુ વિજ્ઞાનમાં અધૂરું જ છે.\nફરીથી કોશીબાની વાત પર પાછા ફરીએ તો, પરમાણુ તથા બ્રહ્માંડને સમજવામાં આપણે આટલો વિકાસ કર્યો છે પણ તેના મધ્યમાં રહેલો માનવ સમજવો આટલો મુશ્કેલ શા માટે છે ? કદાચ તેનું મૂળ કારણ એ જ છે કે જ્યારે પણ મનુષ્યની વાત આવે ત્યારે સાથે જ તેના અંત:કરણની વાત પણ આવે છે. આ અંત:કરણ અથવા mind ને સમજવામાં આજના વિજ્ઞાને ઓછામાં ઓછી પ્રગતિ કરી છે ! આજના આધુનિક મનોવિજ્ઞાનીઓને જો પૂછીએ કે ‘What is mind ?’ તો તેનો ઉત્તર મળશે : ‘Never mind !’ આવો જવાબ મળવાનું કારણ એ જ છે કે આજના વિજ્ઞાન પાસે અંત:કરણ જેવી કોઈ ઘટનાનો સ્વતંત્ર ખ્યાલ જ નથી. મગજ અને તેના ચેતાતંત્ર દ્વારા થતાં સર્વ કાર્યોને જ આજનું વિજ્ઞાન ‘Mind’ તેવું નામ આપી દે છે. આથી જ આજના જીવવિજ્ઞાનીઓ દઢપણે માને છે કે મગજ અને તેની સંરચના, તથા તે કેવી રીતે વિદ્યુત ન્યુરોન્સ દ્વારા સંદેશાઓની આપ-લે કરે છે તે સમજી લઈશું એટલે કુદરતની આ અદ્દભુત રચના મનુષ્ય (અથવા અન્ય પ્રાણીઓ) વિષે પૂરેપૂરી સમજણ મળી જશે. આવો તર્ક સફળ થશે કે કેમ તે અલગ પ્રશ્ન છે અને તેના વિષે ઘણીયે ચર્ચાઓ આજે વિજ્ઞાનીઓ કરી રહ્યા છે. આવી જ વિચારસરણીને આધારે કેટલાક લોકો તો ક્વોન્ટમ વિજ્ઞાન તથા ગુરુત્વાકર્ષણના સિદ્ધાંતો મગજનાં કાર્યોને સમજવા કામે લગાડી રહ્યા છે, તો અન્ય વિજ્ઞાનીઓ કોમ્પ્યુટર તથા માનવીના મગજનું કાર્ય, તેના વચ્ચેની સમાનતા તથા ભિન્નતાઓ શોધવામાં પડ્યા છે.\nઆજના વિજ્ઞાને અનેક દિશાઓમાં અદ્દભુત પ્રગતિ કરી છે એમ કહી શકાય, પણ આ સાથે જ એ પણ સ્વીકારવું રહ્યું કે આ બધી પ્રગતિ મુખ્યત્વે તો સ્થૂળ જગતના દ્રવ્યની રચનાઓ સમજવાની દિશામાં જ છે. એવા કેટલાયે કુદરતના અદ્દભુત પ્રશ્નો છે જ્યાં આપણું જ્ઞાન અને સમજણ કેવળ શૂન્યવત છે. એટલે આજની આપણી બ્રહ્માંડ વિષેની સમજણને આધારે મગજનાં કાર્યો અથવા અંત:કરણની સંરચના અને કાર્યો સમજી શકાય કે કેમ તે એક ગહન પ્રશ્ન જ રહે છે. ખરેખર તો, બ્રહ્માંડ તથા પરમાણુ વિષેના આજ સુધીના આપણા બધા જ જ્ઞાનનો આધાર માનવનું અંત:કરણ જ છે. અંત:કરણની એકાગ્રતા દ્વારા જ છેવટે તો વિજ્ઞાનીઓ ગહન રહસ્યોનું ઉદ્દઘાટન આજ સુધી કરી શક્યા છે. ઘણા એવું માને છે કે સમગ્ર બ્રહ્માંડ અને તેમાં માનવ પણ આવી જાય, તે કેવળ સૂક્ષ્માતિસૂક્ષ્મ ગણિતિય સંરચના જ છે. આ ગણિત પૂરેપૂરું સમજી લઈશું એટલે બ્રહ્માંડનાં સર્વ રહસ્યો હસ્તામલકવત થઈ જશે ! પરંતુ બીજા ઘણા વિચારકો આવું નથી પણ માનતા અને કહે છે કે આ તો આખાય પ્રશ્નનું વધારે પડતું સરળીકરણ છે !\nખેર, એ જે હોય તે. ખરેખર નોંધપાત્ર વાત તો એ છે કે આજનો માનવ આવા અદ્દભુત પ્રશ્નોના સીમાડે આવીને ઊભો છે એટલું જ નહિ, અનેક ગહન રહસ્યોનાં ઉદ્દઘાટન થતાં પણ જાય છે. આથી જેટલું આગળ વધી શકાય તેટલું આ માર્ગે આગળ ચાલવું અને ચાલ્યા કરવું, એ જ ડહાપણનું કામ જણાય છે. પછી તો રસ્તો જ આગળનો રસ્તો બતાવતો જશે !\n« Previous સુભાષિતોની સંપત્તિ – સં.દવેન્દ્ર ત્રિવેદી\nસદભાવના પર્વનો સારાંશ (ભાગ-2) – મૃગેશ શાહ Next »\n18 પ્રતિભાવો : પરમાણુ અને બ્રહ્માંડ – ડૉ. પંકજ જોશી\nખુબ જ સુંદર લેખ અને બહુ જ મહત્ત્વનો. જપાને જે પ્રગતી કરી છે, તેમાં પોતાની ભાષાના ઉપયોગે પણ કદાચ ઘણો અગત્યનો ભાગ ભજવ્યો છે. એ લોકો અંગ્રેજીના ગુલામ નથી. એમણે કદાચ પોતાની ભાષામાં આ બધું જ્ઞાન મુક્યું છે. આપણે આ લેખ જેવા અસંખ્ય લેખો ગુજરાતીમાં ઉતારે તેવા વીદ્વાનોની જરુર છે.\nમૃગેશભાઈને આ લેખ આપવા બદલ લાખો ધન્યવાદ અને હાર્દીક આભાર.\nજાપાનની પ્રગતીમાં ભાષાનો બાધ ક્યારેય નડયો નથી. જાપાન એકલું જ શા માટે..રશિયા..ચીન..ફ્રાંસ\nજમૅની..ઈટલી..વગેરે મોટા ભાગના દેશોએ કરેલી પ્રગતિમાં ભાષા એ ગૌણ વિષય છે.\nઆજે વિજ્ઞાન વિષય રાખ્યો અને તે પણ મારો પ્રિય વિષય ફિઝીકસ. તાંજેતરમાં ફ્રાંસ – સ્વીસ સરહદ\nપર ભુગૅભમાં હાઈડ્રોજન પર થયેલું સંશોધન શકિતી પેદા કરવા માટેનું અંતિમ લક્ષ હતું. ભવિષ્યમાં ન્યુંકિલીયર એનૅજી કદાચ ઈતિહાસ બની જશે અથવા થડૅ વલ્ડૅ કંટ્રીને પહેરાવી દેવામાં આવશે..પ્રેમથી..!!\nતંત્રીશ્રીને ભલામણ કે આ રીતે વિવિધ વિષય પર જ્ઞાન વહેંચતા રહેશો. રીડ ગુજરાતી ફકત\nવાતૉ રે વાતૉ ના બની રહેવું જોઈએ..!!\nવિગ્નાન નિ પ્રગતિ વિશે નો અદ્ભુત લેખ .વાંચવા નિ મજા આવિ .\n“ઘણા એવું માને છે કે સમગ્ર બ્રહ્માંડ અને તેમાં માનવ પણ આવી જાય, તે કેવળ સૂક્ષ્માતિસૂક્ષ્મ ગણિતિય સંરચના જ છે. આ ગણિત પૂરેપૂરું સમજી લઈશું એટલે બ્રહ્માંડનાં સર્વ રહસ્યો હસ્તામલકવત થઈ જશે ! પરંતુ બીજા ઘણા વિચારકો આવું નથી પણ માનતા અને કહે છે કે આ તો આખાય પ્રશ્નનું વધારે પડતું સરળીકરણ છે !”\nThe first part of above quotation clearly suggests that these believers do not or fail to take into account the multiplicity of the functions ofabrain, whether human, animal or plant. Human brain does not only control the functioning of different body organs, which is its PHYSICAL TASK, but also it thinks, rationalizes what it experiences and reacts to such experiences as well, which is ITS MENTAL TASK. Just how this can be explained by mathematical calculations, howsoever complex !!!\n‘What is mind ?’ તો તેનો ઉત્તર મળશે : ‘Never mind !’\nસરસ લેખ. મારો પ્રીય વીષય.\nનમસ્કાર ડો. પંકજભાઈ, મ્રુગેશભાઈ.\nઆખો લેખ ઘણો જ સુંદર અને માહીતીસભર છે, ધન્યવાદ. મને એક વાત સમજાતી નથી કે બ્રહ્માંડ ની ઉત્પતી કે અંત કઈ રીતે થઈ શકે, હાં કોઈ એકલ દોકલ તત્વ વિષે કે ગ્રહ-નક્ષત્ર વિષે બોલય, લખાય કે વીચારાય તો તે સમજી શકાય, પરંતુ બ્રહ્માંડ નો તો કોઈ આરો કે ઓવારો નથી પછી તેની ઉત્પતી કેવી ને અંત કેવો. કદાચીત્ મારી સમજવામા ભૂલ હશે. યોગ્ય લાગે તો જવાબ આપશો.\nઆ લેખ વાંચવાની મઝા આવી ગઈ.\nમને આમા ઘણીખરી સામ્યતા આદિ શંકરાચાર્ય ના દર્શન જેવી લાગે છે.\nસાથે સાથે એ વાત્ નો ગર્વ પણ થાય છે કે પુરાતન ભારત નુ પાર્ટીકલ વીજ્ઞાન અને માનસ શાસ્ત્ર નુ જ્ઞાન અદભુત છે.\nસરસ લેખ – પંકજભાઈને અભિનંદન!\n“…દ્રવ્યકણોનું સતત શક્તિમાં અને શક્તિનું દ્રવ્યકણોમાં નિરંતર રૂપાંતર ચાલ્યા કરે છે”\nદ્રવ્ય (Money) અને શક્તિ (Power) હંમેશા એકબીજામાં પરિવર્તનશીલ રહ્યાં છે! અને આજનું રાજકારણ તેનો સાક્ષાત્ દાખલો છે! 🙂\n“…આજની તારીખે તો કુલ 96 મૂળભૂત કણોની વાત પાર્ટિકલ ફિઝિક્સમાં કરવી પડે છે…”\nઅને હજી ભવિષ્યમાં તેના પણ ભાગ જેવા વધુ નાના પાર્ટિકલ મળી શકે કારણ કે દૂરથી ડુંગર દેખાય તેને સમજવા મથતાં માઈક્રોસ્કોપ નીચે કાંકરીઓ અને ઇલેક્ટ્રોન માઈક્રોસ્કોપ નીચે અણુ-પરમાણુ નિર્મિત દેખાઈ રહ્યો હતો તે પદાર્થમાં હવે પાર્ટિકલ ઍક્સૅલરેટર વડે આ પરમપરમાણુઓ નો તાગ મળ્યો છે. બસ જોવાનું એ છે કે કૉણ પહેલાં થાકે છે, માનવ આ “અંદર ઉતરવા”ની મથામણ થી અને કુદરત “થોડું થોડું” ઉઘાડતા જવાની રમતથી!\n“…આજના વિજ્ઞાન પાસે અંત:કરણ જેવી કોઈ ઘટનાનો સ્વતંત્ર ખ્યાલ જ નથી…”\n“હું કરું હું કરું”..આ મન અને માનવ એકાબીજા પાસે કેટલું કામ લઈ શકે છે અને તેની ભેદરેખા શું છે તે વિજ્ઞાનની ફૂટપટ્ટીથેી બ્રહ્માંડ માપવા નીકળવા જેવી વાત છે!\n“…તે કેવળ સૂક્ષ્માતિસૂક્ષ્મ ગણિતિય સંરચના જ છે.”\n— The Matrix!\n“…અને કહે છે કે આ તો આખાય પ્રશ્નનું વધારે પડતું સરળીકરણ છે”\nઆ તો ભાઈ “ચોળો તેમ ચીકણું થાય” તેવી વાત છે! ક્યારેક તો સમાધાન લાવવું જ પડશે ને!\nબ્રહ્માંડનો તાગ શોધવા (અસ્તિત્વ સમજવા) જેટલું ધ્યાન ધરતી પર હવા-પાણી-ખોરાક ની શુધ્ધિ અને ઉપલબ્ધતા (અસ્તિત્વ ટકાવવા) પર રખાશે તો કદાચ આ રહસ્યો ઉકેલાઈ જાય ત્યારે તેનો લાભ લેવા જેવા-જેટલાં માનવો બચ્યાં હશે! 🙂\nઅંતે, આદ્યાત્મ અને વિજ્ઞાન ને જોડતા આ “હટકે” લેખ માતે લેખક-સંપાદકને ધન્યવાદ!\nઆજે રીડગુજરતી પર વિજ્ઞાન લેખ માણી ને આનંદ થયો.\nખુબ સરસ લેખ . મ્રુગેશ ભાઈ ગુજરાતી સાહિત્ય ની સાથે આવા વિજ્ઞાન લેખ પણ મુકતા રહો તેવી વિનતી .\nખુબ સારો લેખ શે


AMTS બસના એન્જિનમાં શોર્ટ સર્કિટથી અાગ લાગી | fire in AMTS Bus at lal darwaja - Sambhaav News\nઆજે વહેલી સવારે એએમટીએસની લાલ દરવાજાથી મટોડા પાટિયાથી જતી રૂટ નંબર ૩૫ સીએનજી બસના એન્જિનમાં અચાનક શોર્ટ સર્કિટ થતાં ધુમાડાના ગોટેગોટા નીકળતા ઉતારુઓમાં ગભરાટ ફેલાઈ ગયો હતો. જોકે બસ ડ્રાઈવરની સમય સૂચકતાથી મોટી દુર્ઘટના થતાં ટળી હતી.\nએએમટીએસની રૂટ નંબર ૩૫ના એન્જિનમાં આજે સવારે ૫.૪૦ વાગ્યાના સુમારે જુહાપુરા પાસે શોર્ટ સર્કિટ થતા ધુમાડાના ગોટે ગોટા નીકળવા લાગ્યા હતા. એન્જિનમાં આગ લાગવાની પણ શરૂઆત થઈ હતી. બસના એન્જિનમાંથી કાળો ધુમાડો અને આગની જ્વાળા દેખાતાં ઉતારૂઓ ફફડી ઉઠ્યા હતા.\nજોકે ડ્રાઈવર અહેમદભાઈએ સમય સૂચકતા વાપરીને તત્કાળ ફાયર એક્ટિંગ્યુશરનો ઉપયોગ કરીને એન્જિનમાં લાગેલી નાનકડી આગને વિકરાળ સ્વરૂપ ધારણ કરતાં અટકાવી હતી. તેમણે સીએનજી ગેસનાં સિલિન્ડર પણ બંધ કરીને ફાયર બ્રિગેડને મદદ માટે બોલાવી હતી. ફાયર બ્રિગેડ દ્વારા તત્કાળ આગને પૂર્ણપણે બુઝાવવાની કામગીરી કરાઈ હતી. આ ઘટનામાં કોઈ જાનહાનિ થઈ નથી અને એન્જિનમાં શોર્ટ સર્કિટ થવાથી આગ લાગી હોવાનું પ્રાથમિક અનુમાન છે.\nPM મોદી વારાણસીથી લોકસભા ચૂંટણી લડશેઃ ભાજપ સંસદીય બોર્ડનો નિર્ણય


ગુરુપૂર્ણિમા | Adhyatma No Arka | QnA\nપ્રશ્ન : ગુરુપૂર્ણિમાનો મહિમા આટલો બધો કેમ લાગે છે ?\nઉત્તર : ગુરુ પ્રત્યેની શ્રદ્ધા, ભક્તિ તથા ભાવનાથી ભરેલા ભક્તોને લીધે.\nપ્રશ્ન : એને ગુરુ સાથે સંબંધ છે ખરો ?\nઉત્તર : હા.\nઉત્તર : ગુરુપૂર્ણિમાનું બીજું નામ વ્યાસપૂર્ણિમા પણ છે. એ દિવસે મહર્ષિ વ્યાસનો પ્રાદુર્ભાવ થયેલો એમ કહેવાય છે. મહર્ષિ વ્યાસ ભારતીય સંસ્કૃતિના પ્રખર પુરસ્કર્તા તથા પ્રતિનિધિ હોવાથી એ દિવસનો મહિમા ધાર્યા કરતાં ઘણો મોટો કહેવાય. એ દિવસે એમની પૂજા થાય અને એમને સમુચિત અંજલિ અપાય એ ઈચ્છવા જેવું, આવકારદાયક, અભિનંદનીય છે. વખતના વીતવાની સાથે મહર્ષિ વ્યાસને બદલે વ્યાસપીઠ પર વિરાજેલા કથાકાર કે ઉપદેશક અને પોતપોતાના સદગુરુની પૂજાની પ્રથા પ્રવર્તી હશે. આજે એ પ્રથા સાર્વત્રિક જેવી બની ગઈ છે.\nપ્રશ્ન : એ પ્રથા તમને પસંદ છે ?\nઉત્તર : એ પ્રથા મને પસંદ છે કે નથી એ પ્રશ્નનું એટલું બધું મહત્વ નથી. ભક્તો, શિષ્યો, સદગુરુઓ અને સદુપદેશકોને એ પસંદ છે. એ પ્રથા અથવા પૂજાપદ્ધતિ પ્રેરક, પથપ્રદર્શક, ઉપયોગી, ઉપકારક છે. એ દિવસે શ્રધ્ધાભક્તિસભર ભાવભીના ભક્તો ગુરુની આગળ એકઠા થાય છે, ગુરુનું મંગલ માર્ગદર્શન મેળવે છે, આધ્યાત્મિક જીવનની પ્રેરણા પામે છે, ને સદગુરુની સમયોચિત સેવા કરે છે. માનવજીવનના ધ્યેયનું સ્મરણ કરવાનો, અવિદ્યારૂપી અંધકારમાંથી પ્રજ્ઞાના પરમપાવન પ્રકાશમાં પહોંચવાના સંકલ્પ દૃઢાવવાનો, એ દિવ્ય દીક્ષાદિવસ છે. એનો ઉપયોગ એવી રીતે કરવામાં આવે છે એ ઇચ્છવા જેવું છે. એવી રીતે એનો લાભ લેવાય તો એ દિવસ વધારે પ્રેરણાત્મક તથા શ્રેયસ્કર થઈ પડે. એ દિવસને જીવનવિકાસના મહત્વના દિવસ તરીકે માનવો - મનાવવો જોઈએ. પૂજાની પરંપરાગત પ્રથાને આત્મોન્નતિના અસરકારક અમોઘ સાધન તરીકે માનવા - મનાવવામાં આવે એ આવશ્યક છે. માટે જ હું ગુરુપૂર્ણિમાની પાવન પરંપરાગત પ્રથાનો ને પૂજાપદ્ધતિનો વિરોધ નથી કરતો. એ પ્રથા જીવંત રહે ને કાયાકલ્પ પામે તો સારું લેખાય. એ જડને બદલે ચિન્મય થાય, જીવનોપયોગી બની જાય.\nપ્રશ્ન : આપણે કોઈને અંતરના ઉંડાણમાંથી ગુરુ માનતા હોઈએ પણ ગુરુદેવ આપણો સ્વીકાર ના કરતા હોય તો ?\nઉત્તર : તો શું થયું ? એથી કોઈ પ્રકારની ચિંતા નથી કરવાની. ગુરુદેવ આપણો સ્વીકાર કરે છે કે નથી કરતા એ એટલું અગત્યનું નથી. સૌથી અગત્યની વાત તો આપણે પોતે ગુરુદેવનો સ્વીકાર કરીએ છીએ કે નહિ તે છે. ગુરુ કોઈ દ્રષ્ટ અથવા અદ્રષ્ટ કારણે આપણો સ્વીકાર કરે કે ના કરે તો પણ આપણે એમનો સ્વીકાર કરીએ એટલે થયું. આપણું કાર્ય પૂરું થાય છે. આપણને સદગુરુમાં સાચી શ્રધ્ધા હોય એટલે આપણો અંતરંગ વિકાસ સહેલાઈથી થવા લાગે છે. ગુરુ એક અથવા બીજી રીતે આપણને મદદરૂપ થાય છે. ગુરુ તૈયાર નથી હોતા તો પણ પરમાત્માની પરમ પ્રબળ સનાતની શક્તિ એમના માધ્યમ દ્વારા કે અન્ય રીતે આપણી આકાંક્ષાને સંતોષીને આપણને આગળ વધારે છે.\nપ્રશ્ન : તમે કોઈના ગુરુ બનો ખરા ?\nઉત્તર : મારે કોઈના ગુરુ બનવાનું રહેતું જ નથી. જેને બનવું હોય તેણે શિષ્ય બનવાનું જ રહે છે. આગળનું કાર્ય આપોઆપ થઈ રહે છે. કોઈ કોઈનો સાચો શિષ્ય બની શકે તો એનો બેડો પાર થઈ જાય. સવાલ કોઈએ ગુરુ થવાનો નથી, સ્વયં શિષ્ય બનવાનો છે.


ગાડીના અકસ્માત બાદ મલાઈકા અરોરાએ ગોલ્ડન હિલ્સ સાથે પગ ફ્લોન્ટ કર્યા, ફેન્સ ઘાયલ થવા લાગ્યા\nબોલિવુડમાં વધુ એક સેલિબ્રિટીનું નિધન: કોરોનાએ લીધો ભોગ- જાણો વિગત\nબિગ બોસમાં રાજ કુન્દ્રાની સાળી શમિતા શેટ્ટીએ કર્યો ધડાકો: કહ્યું કે બે બાળકોની માતા બનવા માંગે છે અને\nPosted on 10:45 am April 19, 2022 3:08 pm April 19, 2022 Author Patel MeetComments Off on ગાડીના અકસ્માત બાદ મલાઈકા અરોરાએ ગોલ્ડન હિલ્સ સાથે પગ ફ્લોન્ટ કર્યા, ફેન્સ ઘાયલ થવા લાગ્યા\nફેન્સ માટે ખુશખબરી: અકસ્માતના 16 દિવસ પછી કામ પર પાછી આવી મલાઈકા અરોરા, જાળીદાર ડ્રેસમાં દેખાડ્યું હુસ્ન\nબોલિવૂડ અભિનેત્રી મલાઈકા અરોરાનો દરેક અંદાજ ખુબ જ સરસ હોય છે ચાહકો તેની અદાઓ પર ફિદા થઇ જતા હોય છે. થોડા દિવસો પહેલા જ રસ્તા પર થયેલ અકસ્માતમાં ઘાયલ થયેલી મલાઈકા અરોરા હવે એકદમ સારી રીતે ઠીક થઇ ગઈ છે. સોમવારે અભિનેત્રીએ એક તસવીર શેર કરી અને તે વાતની જાણકારી પણ ચાહકોને આપી કે તે હા કે પર પાછી આવી ગઈ છે. આ મહિને2એપ્રિલના રોજ મલાઈકાની ગાડી મુંબઈ પુણે એક્સપ્રેસ વે પર અકસ્માત થયો હતો જેઅ અભિનેત્રીનો થોડું વાગ્યું હતું.\nજેના પછી અભિનેત્રીને હોસ્પિટલમાં એડમિટ કરવામાં આવી હતી જોકે ત્યારબાદ તેને ડિસ્ચાર્જ પણ કરી દેવામાં આવી હતી. રિપોર્ટ પ્રમાણે અકસ્માતમાં મલાઈકાના મોઢા ઉપર વાગ્યું હતું. જોકે હવે અભિનેત્રી એકદમ સરસ રીતે સારી થઇ ગઈ છે. હમણાંના દિવસોમાં જ મલાઈકાને રણબીર કપૂર અને આલિયા ભટ્ટના લગ્નમાં સ્પોટ કરવામાં આવી હતી. જ્યાં તે ખુબ જ ગ્લેમરસ નજર આવી રહી હતી. હવે મલાઈકા કામ પર પાછી આવી ગઈ છે.\nમલાઈકા અરોરાએ ઇન્સ્ટાગ્રામ સ્ટોરીમાં તેની એક તસવીર શેર કરી હતી જેમાં અભિનેત્રીએ તેના પગની એક તસવીર શેર કરી હતી. આ તસવીરમાં તે તેના ટોન્ડ કરેલા પગ અને હાઈ હિલ્સ દેખાડતી નજર આવી રહી છે. મલાઈકાએ આ દરમ્યાન લીલા કલરનું આઉટફિટ પહેરેલું હતું જેની સાથે ગોલ્ડન કલરના સેન્ડલ મેચ કર્યા હતા. તસવીર શેર કરતા કેપ્શન પણ આપ્યું હતું કે,’સેટ પર પાછી આવીને સારું લાગી રહ્યું છે.’\nતેની સાથે મલાઈકાએ બીજી એક સ્ટોરી શેર કરી હતી જેમાં આલિયા અને રણબીરની રિસેપ્શન પાર્ટીથી તેનો લુક શેર કર્યો હતો. આ પાર્ટીમાં મલાઈકાએ ફ્યુનીશ પિંક વન પીસ ડ્રેસ પહેરેલો હતો. ડીપ નેકલાઇન ડ્રેસમાં મલાઈકાના હુસ્નની ખુબ ચર્ચા થઇ હતી.\nઅભિનેત્રી આ ડ્રેસ ખુબ જ શોર્ટ હતો સાથે ડ્રેસનું ગળું એટલું બધું ડીપ હતું કે તસવીરમાં તેની ક્લીવેજ પણ દેખાઈ રહ્યું હતું. મલાઈકા અરોરાએ તેના લુકને પૂરો કરવા માટે હાઈ હિલ્સ અને ગળામાં સિલ્વર કલરનો નેકલેસ પહેરેલો હતો તેની સાથે મલાઈકાએ વાળને ખુલ્લા રાખીને લુકમાં ચાર ચાંદ લગાવી દીધો હતો.\nભારતી સિંહે શેર કર્યો પતિ અને દીકરા સાથેનો ક્યુટ ફોટો, દીકરાના જન્મબાદ પહેલીવાર સામે આવી તસવીર\n18 વર્ષિય પ્રખ્યાત ટેબલ ટેનિસ સ્ટારનું થયું મૃત્યુ, ચેમ્પિયનશિપમાં ભાગ લેવા જઇ રહ્યો હતો શિલોંગ\n“કુમકુમ ભાગ્ય” ની સંસ્કારી અભિનેત્રીએ બાળકને દૂધ પાયા પછીની પોસ્ટમાં કેમ બધા કપડાં ઉતાર્યા? હવે સામે આવ્યુ કારણ


એક ઇનિંગ અને 10 વિકેટ : ભારતીય મૂળના કિવી ક્રિકેટર એજાઝ પટેલે ઈતિહાસ રચી દીધો\nસ્પોર્ટ્સ ડેસ્ક: ન્યુઝીલેન્ડની ક્રિકેટ ટીમ હાલ ભારતના પ્રવાસે છે. બંને વચ્ચે બીજી ટેસ્ટ મેચ રમાઈ રહી છે. જેમાં મૂળ ભારતીય અને ન્યુઝીલેન્ડની ટીમ તરફથી રમતા એજાઝ પટેલે એક જ ઇનિંગમાં તમામ 10 વિકેટ લઈને ક્રિકેટના દુર્લભ વિક્રમોમાં પોતાનું નામ અંકિત કરી દીધું છે.\nએજાઝ પટેલે 47.5 ઓવરમાં 119 રન આપીને તમામ 10 વિકેટ ઝડપી હતી. આ સાથે પટેલ એક ઇનિંગમાં 10 વિકેટ લેનારો વિશ્વનો ત્રીજો બોલર બની ગયો છે. આ પહેલા અનિલ કુંબલે અને જિમ લેકરે આ રેકોર્ડ બનાવ્યો હતો.\nઅત્યાર સુધી માત્ર બે જ બોલરો આ કામ કરી શક્યા છે\n141 વર્ષના ટેસ્ટ ક્રિકેટના ઈતિહાસમાં માત્ર બે બોલરો એક ઈનિંગમાં 10 વિકેટ લઈ શક્યા છે. ઈંગ્લેન્ડના જિમ લેકરે સૌપ્રથમ 1956માં આ રેકોર્ડ પોતાના નામ કર્યો હતો. તેણે ઓસ્ટ્રેલિયા સામે માન્ચેસ્ટર ટેસ્ટમાં એક ઇનિંગમાં 10 વિકેટ ઝડપી હતી.\nલેકર બાદ ભારતના મહાન લેગ-સ્પિનર અનિલ કુંબલેએ 1999માં આ સિદ્ધિનું પુનરાવર્તન કર્યું હતું. તેણે દિલ્હીમાં પાકિસ્તાન સામે રમાયેલી ટેસ્ટ મેચમાં એક ઇનિંગમાં તમામ 10 વિકેટ લીધી હતી. આ સાથે જ પટેલ વિદેશી ધરતી પર આ સિદ્ધિ મેળવનાર પ્રથમ બોલર બન્યો છે. કુંબલે અને જિમ લેકરે હોમ ગ્રાઉન્ડ પર આ રેકોર્ડ બનાવ્યો હતો.\nભારતીય ટીમે અભિવાદન કર્યું\nપોતાની કારકિર્દીની 11 મી ટેસ્ટ રમતા એજાઝે મોહમ્મદ સિરાજને આઉટ કરતાની સાથે તેની દસ વિકેટ પૂર્ણ કરી હતી. ભારતીય ટીમે ઉભા થઈને તેનું અભિવાદન કર્યું અને અમ્પાયરોએ તેને બોલ પણ આપી દીધો હતો.\n33 વર્ષીય સ્પિનર એજાઝ પટેલનો જન્મ મુંબઈમાં થયો હતો. તે આઠ વર્ષની ઉંમર સુધી મુંબઈના જોગેશ્વરીમાં રહ્યો હતો. વર્ષ 1996માં તેના માતા-પિતા ન્યુઝીલેન્ડ સ્થળાંતર કરી ગયા હતા. બીજી ટેસ્ટની પહેલી ઇનિંગમાં એજાઝ પટેલે ભારતીય કેપ્ટન વિરાટ કોહલી, ચેતેશ્વર પૂજારા, શુભમન ગિલ, શ્રેયસ ઐયર, રિદ્ધિમાન સાહા, રવિચંદ્રન અશ્વિન, અક્ષર પટેલ, જયંત યાદવ, મોહમ્મદ સિરાજ અને મયંક અગ્રવાલને આઉટ કરીને પેવેલિયન ભેગા કરી દીધા હતા. જેમાં કોહલી, પૂજારા અને અશ્વિન પોતાનું ખાતું પણ ખોલાવી શક્યા ન હતા.


japan made worlds first dual mode vehicle which will run on track and road both ગજબ! દુનિયાની પહેલી એવી બસ, જે રસ્તા પર ચાલશે અને પાટા પર પણ દોડશે – News18 Gujarati\nબસમાં કુલ 18 મુસાફરોના બેસવાની ક્ષમતા છે. આ બસ રૂટ પ્રમાણે સ્વિચ કરી શકતી હોવાથી લોકો તેમાં બેસવા માટે ઉત્સાહિત થશે. ક્રિસમસથી તેની સત્તાવાર શરૂઆત પછી તે દરરોજ તેના રૂટ પર 13 ફેરા કરશે. આ સ્પેશિયલ બસમાં મુસાફરી કરવા માટે લોકોએ તેમની ટિકિટ અગાઉથી બુક કરાવવી પડશે, જે ઓનલાઈન રિઝર્વેશન હેઠળ થઈ શકશે. જાપાનીઝ સોશિયલ મીડિયા પર તેની તસવીરો અને ડેમો વાયરલ થઈ રહ્યા છે અને લોકો તેને ખૂબ પસંદ પણ કરી રહ્યા છે.\nTags: Ajab gajab news, Automobile, અજબગજબ, જાપાન


‘ઓખી’ની જિ.માં અસર: પાકને નુક્સાનની ભીતિ | ‘ઓખી’ની જિ.માં અસર: પાકને નુક્સાનની ભીતિ - Divya Bhaskar\n‘ઓખી’ની જિ.માં અસર: પાકને નુક્સાનની ભીતિ\nમંગળવારે ગુજરાતનાં દરિયાકાંઠા પર ‘ઓખી’ સાયકલોન 125 કિમીની ઝડપે પસાર થવાની હોવાની આગાહી હતી. ત્યારે સમુદ્રી તોફાનની અસર ડભોઇ પંથક પર તો છેલ્લા બે દિવસોથી જોવા મળી રહી છે. પંથક પર રવિવારથી વાદળછાયા વાતાવરણે કબજો લઇ લીધો છે. તેમાંય સોમવારે તો વહેલી સવારથી સમગ્ર દિવસ દરમિયાન જાણે હમણાં માવઠું આવશેની જેમ વાદળો તો મંડાઇ ગયાં હતા. જ્યારે સાંજે તો અમીછાટણાંની પણ શરૂઆત થઇ ચુકી હતી. બાદ માવઠું થતાં જનજીવન પણ અસ્તવ્યસ્ત જોવા મળ્યું હતું.\nએટલું નહીં સમુદ્રી તોફાનની ભારે અસર પંથકની ખેતી પર પણ વર્તાઇ છે. હાલ ખેતરોમાં તુવેરો, કપાસ થઇ રહ્યા છે. જ્યારે ડાંગર તો હાલ કટિંગ થઇ રહી છે કેટલાંય ખેડૂતો કોથળા ભરીને કે કોથળા ભરવાની તૈયારીઓમાં છે. તુવેરની સ્થિતિ જોવા જઇએ તો આવા વાદળછાયા વાતાવરણને લઇને તુવેર પર આવેલાં ફૂલો પણ ગરી પડયાં છે.\nકપાસમાં ભેજ આવી ગયો છે. સાથોસાથ માવઠાથી પાકોમાં રોગચાળો પણ પુષ્કળ પ્રમાણમાં આવવાની ભીતિ ખેડૂતોમાં થઇ રહી છે. તેજગઢ, શિનોર, છોટાઉદેપુર, નસવાડીમાં પણ વાતાવરણમાં પલટો આવતાં પાકને અસર થઇ હતી. આમ ‘ઓખી’ સાયકલોનથી પંથકની ખેતીને પણ ભારે નુકસાન થઇ રહ્યુ છે, જ્યારે ઠંડીનું પ્રમાણ વધ્યું હતું.\nતુવેરોનાં ફૂલો ખરી પડતાં સીંગો આવે નહીં તેવી શક્યતા\n^છેલ્લાબે દિવસોથી વાતાવરણ બદલાતાં ખેતીમાં ભારે નુકસાન થયું છે. ખાસ કરીને તુવેરોનાં ફૂલો ખરી પડવાથી હવે સીંગો આવે તેમ નથી.>વીછીયાભાઇ રાઠવા,ખેડૂત\nમાવઠાના પગલે કપાસ, ડાંગર, તુવેરોના પાકનેે ભારે નુકસાન થશે\n^સમુદ્રીતોફોને જનજીવનતો અસ્તવ્યસ્ત થયું છે.માવઠું થતાં ખેતીમાં કપાસ,ડાંગર અને તુવેરોને ભારે નુકસાન કરતાં ખેડૂતો બેહાલ થઇ રહ્યા છે. ઠંડી વધતાં લોકોને બપોરે પણ સ્વેટર પહેરવાની ફરજ પડી રહી છે.>નરેન્દ્ર પટેલ,ખેડૂત\nડભોઇ, કરજણ, છોટાઉદેપુર, નસવાડી, તેજગઢ, શિનોર સહિત જિલ્લામાં અનેક સ્થળે વાતાવરણમાં પલટો\nડભોઇ પંથકમાં ઓખીની અસરથી વાતાવરણમાં પલટો આવતા ખેડૂતો પાકને બચાવવામાં જોતરાયા.હેમંત પાઠક\nછોટાઉદેપુરણમાં વાતાવરણમાં આવેલા પલટાથી વાદળિયા માહોલ સર્જાયો હતો.તસવીર -વિવેકરાવલ\n‘ઓખી’ વાવાઝોડાને લઇને છોટાઉદેપુર જિલ્લાના તંત્રને એલર્ટ\nસંખેડા.ઓખી વાવાઝોડાની સંભવિત અસરને ધ્યાને રાખીને છોટાઉદેપુર જિલ્લાના તંત્રને એલર્ટ રખાયું છે. તમામ તાલુકાઓના કંટ્રોલરૂમ ચાલુ રખાયા છે. એપીએમસીઓને પણ તકેદારી રાખવાની જાણ કરાઇ હોવાનું છોટાઉદેપુર જિલ્લા ડિઝાસ્ટર શાખાએ જણાવ્યું હતું.\nકરજણ પંથકમાં માવઠાથી ખેડૂતોમાં ચિંતા\nકરજણકરજણમાં પણ સોમવારે વાતાવરણમાં અચાનક પલ્ટો આવ્યો હતો અને વરસાદી માહોલ છવાયો હતો. બાદ માવઠું થતાં ખેતીના પાકને વ્યાપક નુકસાન થવાની સંભાવના જોવાઇ રહી છેે. જેમાં કપાસ, તુવેર અને મરચીના પાકમાં ઈયળોનું પ્રમાણ વધવાની સંભાવના છે. તો ખેતીમાંથી ફાલ પણ ગરી જવાની શક્યતા છે. ત્યારે ખેડૂતોમાં ચિંતા થવી સ્વાભાવિક છે.‘ઓખી’ વાવાઝોડાને લઇને છોટાઉદેપુર જિલ્લાના તંત્રને એલર્ટ સંખેડા. ઓખી વાવાઝોડાની સંભવિત અસરને ધ્યાને રાખીને છોટાઉદેપુર જિલ્લાના તંત્રને એલર્ટ કરવામાં આવ્યું છે. તમામ તાલુકાઓના કંટ્રોલરૂમ ચાલુ રખાયા છે. એપીએમસીઓને પણ તકેદારી રાખવાની જાણ કરાઇ હોવાનું છોટાઉદેપુર જિલ્લા ડિઝાસ્ટર શાખાએ જણાવ્યું હતું.\n‘ઓખી સાયકલોનથી વાદળિયું વાતાવરણ સર્જાયા બાદ સાંજે માવઠું થતાં કપાસ, તુવેર, ડાંગરના પાકને નુકસાન


Gujarati News » Gujarat » Kheda » Kheda friend killed friend for money police arrested the accused\nમિત્રની હત્યા કરનાર આરોપીને પોલીસે ઝડપી લીધો\nખેડાના (Kheda) નડિયાદ તાલુકાના સલુણ ગામમાં 19 જૂનની સવારે 25 વર્ષિય રાજુ રયજીભાઈ ગોહિલનો હત્યા કરાયેલો મૃતદેહ મળી આવ્યો હતો.\nખેડા (Kheda) જિલ્લામાં એક મિત્રએ જ મિત્રની હત્યા (Murder) કરી દીધી હોવાની ઘટના સામે આવી છે. સામાન્ય બોલાચાલી બાદ ઉશ્કેરાયેલા મિત્રએ જ મિત્રનું કાસળ કાઢી દીધુ. નડિયાદ (Nadiad) પાસે આવેલ સલુણ ગામમાં રાજુ ગોહેલ નામના વ્યક્તિની હત્યા કરાયેલો મૃતદેહ બે દિવસ બાદ તેના જ ઘરથી થોડે દૂર આવેલા ખેતરમાં મળી આવ્યો. જો કે પોલીસે સમગ્ર મામલાની તપાસ કરતા તેના મિત્રએ જ તેની હત્યા કરી હોવાનું ખુલ્યુ. જો કે પોલીસે આરોપીને ઝડપી તેની વધુ પુછપરછ હાથ ધરી છે.\n19 જૂને ખેતરમાંથી મળ્યો મૃતદેહ\nખેડાના નડિયાદ તાલુકાના સલુણ ગામમાં 19 જૂનની સવારે 25 વર્ષિય રાજુ રયજીભાઈ ગોહિલનો હત્યા કરાયેલો મૃતદેહ મળી આવ્યો હતો. હત્યા કરાયેલો મૃતદેહ હઠીપુરા વિસ્તારમાં મૃતકના જ ઘર પાસેના ખેતરમાંથી અર્ધનગ્ન હાલતમાં મળી આવ્યો હતો. ઘટનાની જાણ નડિયાદ ગ્રામ્ય પોલીસને કરવામાં આવતા પોલીસનો કાફલો ઘટના સ્થળે દોડી આવ્યો હતો અને મૃતદેહનો કબ્જો મેળવી તેને પોસ્ટમોર્ટમ અર્થે ખસેડ્યો હતો. જે પછી પોલીસે તપાસનો ધમધમાટ શરૂ કર્યો હતો. પોલીસે આ હત્યા કોણ અને કેવી રીતે કરી તેની ઝીણવટપૂર્વક તપાસ શરુ કરી હતી.\n17 જૂનથી મૃતકની કોઇ ખબર ન હતી\nપોલીસે મૃતકના પરિવારજનોની પુછપરછ શરુ કરી હતી. જે પરથી જાણવા મળ્યુ હતુ કે, મૃતક રાજુ 17 જૂનના રોજ રાત્રે પોતાના મિત્ર પાસે બેસવા ગયો હતો. બાદમાં તે ઘરે આવ્યો જ ન હતો. જેથી પોલીસે મૃતકના મિત્રોની પુછપરછ શરુ કરી હતી. જે પછી પોલીસને કડીઓ મળતી ગઇ હતી અને રાજુ ગોહિલની હત્યા તેના જ મિત્ર ગુણવંત પરમારે કરી હોવાનું પોલીસને જાણવા મળ્યુ હતુ. જે પછી પોલીસ આરોપી ગુણવંતને શોધી તેની ધરપકડ કરી હતી.\nરુપિયાની લેતીદેતીમાં કરી હત્યા\nપોલીસે આરોપી ગુણવંત પરમારને તેના જ મિત્રની હત્યાનું કારણે પુછતા આરોપીએ જણાવ્યુ હતુ કે તેણે તેના મિત્ર રયજીને 50 હજાર રૂપિયા ઉધાર આપ્યા હતા. જે પછી રૂપિયા માગવા માટે 17 જૂને તેણે રાજુને બોલાવ્યો હતો. જો કે રાજુએ રુપિયા આપવાનો ઇન્કાર કરતા આરોપી ગુણવંત અને રાજુ ગોહિલ વચ્ચે બોલાચાલી થઇ હતી. જે પછી ઉશ્કેરાયેલા ગુણવંત પરમારે રાજુ ગોહિલની હત્યા કરી નાખી હતી અને મૃતદેહને પાસેના ખેતરમાં નાખીને તે પોતાના ઘરે પરત આવી ગયો હતો. ત્યારે સમગ્ર મામલે હવે પોલીસે આરોપી વિરુદ્ધ કાયદેસરની કાર્યવાહી હાથ ધરી છે.


psalms 92 - gujarathi Bible - www.IndianBibles.net\n1. યહોવાની સ્તુતિ કરવી અને આભાર વ્યકત કરવો અને તમારા નામના, પરાત્પર દેવના સ્તોત્ર ગાન કરવા તે સારું છે.\n2. દસ તારવાળા વાજીંત્ર તથા સિતાર કે વીણાના મધુર સ્વર સાથે ગાવું તે ખરેખર સારું છે.\n3. પ્રત્યેક સવારે તેમના માટે તમારો પ્રેમ વ્યકત કરો, અને પ્રત્યેક રાત્રે તેમનામાં તમારો વિશ્વાસ વ્યકત કરો.\n4. હે યહોવા, તમે તમારા કૃત્યોથી મને આનંદ પમાડ્યો છે; હું તમારા હાથે થયેલાં કામને લીધે હર્ષનાદ કરીશ.\n5. હે યહોવા, તમારા કૃત્યો કેવાં મહાન છે! તમારા વિચારો બહુ ગહન છે.\n6. ઊંડો વિચાર ન કરી શકે તેવા લોકો તે સમજી શકતાં નથી, અને મૂર્ખ માણસ કદાપિ તેનો અર્થ પામી શકતો નથી.\n7. દુષ્ટ માણસો ઘાસની જેમ પુષ્કળ ઉગે છે, ભૂંડુ કરનાર દરેક જગાએ ફૂટી નીકળે છે. પણ તેમનો સદાને માટે વિનાશ થશે.\n8. પણ, હે યહોવા, તમે સર્વકાળનાં પરાત્પર દેવ છો.\n9. હે યહોવા, તમારા શત્રુઓ અવશ્ય નાશ પામશે; અને સર્વ ભૂંડુ કરનારાઓ વિખેરાઇ જશે.\n10. પણ તમે મને, જંગલી ગોધાના જેવો, બળવાન કર્યો છે; મને મૂલ્યવાન તેલ ચોળવામાં આવ્યું છે, જે ચેતનવંતો બનાવે.\n11. મેં નજરે નિહાળ્યું છે ને મારા શત્રુઓની હાર થઇ છે; અને મેં સાંભળ્યું છે, કે મારા દુષ્ટ દુશ્મનોને ભગાડી મૂકવામાં આવ્યા છે.\n12. સદાચારી લોકો તાડના વૃક્ષની જેમ ખીલશે અને લબાનોનના દેવદાર વૃક્ષોની જેમ વધશે.\n13. યહોવાના મંદિરમાં જેઓને રોપવામાં આવેલા છે; તેઓ આપણા દેવનાં આંગણામાં ખીલી ઊઠશે.\n14. તેઓ ઘડપણમાં પણ ફળધારક થશે, અને તેઓ તાજાં લીલાં વૃક્ષો જેવાં હશે.\n15. તેથી તેઓ કહેશે કે, યહોવા સારા અને પ્રામાણિક છે. તેઓ મારા ખડક છે, અને તેમના વિશે કઁઇ અન્યાયી નથીં.


PAN Aadhar Link:6મહિના સુધી વધી છેલ્લી તારીખ, આ સરળ રીતે કરો તમારી PAN-Aadhaar લિંક - PAN Aadhar Link: Deadline extended to6months, simply make your PAN-Aadhaar link\nPANને બાયોમેટ્રિક આઈડી Aadhar સાથે લિંક કરવાની સમયમર્યાદા છ મહિના વધારીને માર્ચ 2022 કરી છે.\nના રોજ પ્રકાશિત Sat, 18, 2021 પર 11:58 | સ્ત્રોત : Moneycontrol.com\nકેન્દ્ર સરકારે શુક્રવારે આધાર કાર્ડને PAN કાર્ડ સાથે લિંક કરવાની છેલ્લી તારીખ 30 સપ્ટેમ્બર 2021 થી વધારીને 31 માર્ચ 2022 કરી છે. એક અધિકારી નિવેદનમાં જાહેરાત કરવામાં આવી હતી કે સરકારે PAN ને બાયોમેટ્રિક આઈડી આધાર સાથે લિંક કરવાની સમયમર્યાદા છ મહિના સુધી વધારીને માર્ચ 2022 કરી છે.\nસેન્ટ્રલ બોર્ડ ઓફ ડાયરેક્ટ ટેક્સ (CBDT)એ એક નિવેદનમાં કહ્યું કે COvid-19 મહામારીને કારણે વિવિધ હિસ્સેદારો દ્વારા સામનો કરવામાં આવી રહેલી સમસ્યાઓને ધ્યાનમાં રાખીને સમયમર્યાદા વધારી દેવામાં આવી છે, જે અનુપાલનમાં સરળ બનાવશે.\nCBDTએ કહ્યું કે, PANના આધારથી લિંક કરવા માટે ઇનકમટેક્સનો આધાર નંબરની જાણકારી આપવાની અંતિમ તારીખ 30 સપ્ટેમ્બર, 2021 થી વધારીને 31 માર્ચ, 2022 કરવામાં આવી છે.\nસાથે જ, ઇનકમ ટેક્સ અધિનિયમના હેઠળ દંડની કાર્યવાહી પૂર્ણ કરવાની છેલ્લી તારીખ પણ 30 સપ્ટેમ્બર, 2021 થી વધારીને 31 માર્ચ, 2022 કરવામાં આવી છે.\nઆ સિવાય, બેનામી પ્રોપર્ટી ટ્રાન્ઝેક્શન રોકથામ અધિનિયમ 1988 હેઠળ એડજ્યુડીકેટિંગ ઓથોરિટી દ્વારા નોટિસ જારી કરવા અને ઓર્ડર પસાર કરવાની સમયમર્યાદા પણ માર્ચ 2022 સુધી વધારી છે.\nPANને Aadharથી કેવી રીતે કરશે લિંક:\n-સૌથી પહેલા તમારે ઇનકમ ટેક્સની અધિકારીક વેબસાઇટ www.incometaxindiaefiling.gov.in પર ઇ-ફાઇલિંગ પોર્ટલ પર વિઝિટ કરવી પડશે.\n- લેફ્ટ સાઇડમાં તમારા aadhar સેક્શન જોશો, તેના પર ક્લિક કરો.\n- હવે તમારે PAN નંબર, Aadhar નંબર અને નામ દાખલ કરવું પડશે.\n- પછી આ પછી Captcha ભરવાનું રહેશે.\n- હવે લિંક Aadhar પર ક્લિક કરો અને તમારા PAN સાથે આધાર લિંક કરવાનું કામ પૂર્ણ થઈ જશે.\nકેમ જરૂરી છે PAN-Aadhar લિંક કરવું?\nબેન્ક અકાઉન્ટ ખોલવું, બેન્ક અકાઉન્ટમાં કૈશ જમા કરાવવી, ડીમેટ અકાઉન્ટ ખોલવું, સ્થાવર મિલકતોનો લેનદેન અને પ્રતિભૂતિયોમાં લેનદેન સહિત ઘણા નાણાકીય લેનદેન માટે PAN ફરજિયાત છે. પણ પાન કાર્ડ દેશના તમામ સરકારી અને બિન-સરકારી સંસ્થાનો દ્વારા સ્વીકૃત ફોટો આઈડેન્ટિફિકેશનનું પણ સાધન છે.\nએવું આ માટે કરવામાં આવી રહ્યું છે કે આધાર બાયોમેટ્રિક બેસ્ડ છે અને અન્ય કોઇ આઈડેન્ડિફિકેશન દસ્તાવેજના આધાર પર પ્રાપ્ત નહીં કરી શકાતું, તો બન્નેની લિંક કરવું પ્રશાસન માટે જરૂર છે.


Posted on 10:25 am October 7, 2019 Author Shreya ParmarComments Off on સાનિયા મિર્ઝાની આ સુંદર બહેન આ સ્ટાર ક્રિકેટરના દીકરા સાથે કરશે લગ્ન, નામ જાણીને ચોંકી જશો જુઓ તસ્વીરો\nટેનિસ સ્ટાર સાનિયા મિર્ઝાની બહેન અનમ મિર્ઝા આજકાલ ચર્ચામાં રહે છે. થોડા સમય પહેલા અનમ મિર્ઝાએ તેની બહેન સાનિયા મિર્ઝા સાથેના બેચલર પિક્નિકની તસ્વીરો શેર કરી હતી. સાનિયાની બહેન અનમ સોશિયલ મીડિયામાં ઘણી એકટિવ રહે છે. ત્યારે હાલમાં અનમ મિર્ઝા તેની અંગત જિંદગીને લઈને ચર્ચામાં આવી છે.\nભારતીય ક્રિકેટના પૂર્વ કેપ્ટ્ન મોહમ્મદ અઝહરુદીનના દીકરા મોહમ્મદ અસદ સાથે અનમ મિર્ઝા લગ્ન કરવા જઈ રહી છે. આ વાતની પુષ્ટિ હાલ જ એક ઈન્ટવ્યુ દરમિયાન સાનિયા મિર્ઝાએ કરી હતી અને સાથે-સાથે એમ પણ જણાવ્યું હતું કે વર્ષના અંતે એટલે કે ડિસેમ્બર મહિનામાં બંનેના લગ્ન કરશે.\nજણાવી દઈએ કે, થોડા સમય પહેલા અનમ મિર્ઝાએ તેની બહેન અને મોહમ્મદ અસદ સાથે એક તસ્વીર શેર કરી હતી. આ તસ્વીર શેર કરતા કેપ્સનમાં લખ્યું હતું કે, ‘ફેમિલિ’.સોશિયલ મીડિયા પર એક તસ્વીર વાયરલ થયા બાદ અફવાઓએ જોર પકડ્યું હતું.આ બધી અફવાઓનો ખુલાસો કરતા સાનિયા મિર્ઝાએ કહ્યુ હતું કે, અનમ એક સારા છોકરા સાથે લગ્ન કરવા જઈ રહી છે\nThe smile on my face when I know cake is on its way ❤ Outfit – @printsbyradhika\nA post shared by Anam Mirza (@anammirzaaa) on Mar 2, 2019 at 9:46am PST\nઅને તેના લગ્ન માટે તે ખુબ જ ઉત્સાહિત છે . સાનિયાએ ભલે બંનેના લગ્નની તારીખ ન જણાવી હોય પણ આટલું કહ્યું કે આ વર્ષને અંતે એટલે કે ડિસેમ્બરમાં બંને લગ્નના બંધનમાં બંધાશે. સાનિયાએ જણાવ્યું હતું કે હાલ જ એ લોકો બેચલર ટ્રીપ માટે પેરિસ ફરી આવ્યા હતા.\nતમને જણાવી દઈએ કે સાનિયા મિર્ઝાની બહેન અનમ મિર્ઝા ખુબ સુંદર છે અને પ્રોફેશનથી તે પોતે ફેશન સ્ટાઇલિસ્ટ છે.\nWe hosted something for @stevemaddenindia X @extraamedia . Thank you for everyone who showed up. I’ve been asked what I was wearing multiple times. Skirt – @krsnacouture_ made this for me with so much love 💝 Sweatshirt – @zaraindiaofficial (the sweatshirt has Fashion Visionary) 💝\nA post shared by Anam Mirza (@anammirzaaa) on Sep 29, 2019 at 5:51pm PDT\nહાલમાં જ સાનિયા મિર્ઝાની અંગત મિત્ર ફરાહ ખાને સોશ્યલ મીડિયા પર અનમની એક તસ્વીર શેર કરી અને સાથે લખ્યું હતું કે ‘બ્રાઈડ ટુ બી’ ફરાહ ખાને પણ એમના લગ્નની પુષ્ટિ કરી છે. અને સાથે જ બીજી એક તસ્વીર શેર કરતા લખ્યું હતું કે ‘પીલો ટૉક – જયારે મિર્ઝા સિસ્ટર શહેરમાં હોય ત્યારે એમની સાથે સમય વિતાવવો જ પડે.’\nTHIS has beenadream. 💫 #SoSoGrateful\nA post shared by Anam Mirza (@anammirzaaa) on Sep 16, 2019 at 6:59pm PDT\nજયારે 2015માં અનમે પહેલા લગ્ન કર્યા હતા ત્યારે તેમને વેડિંગ વેન્યુમાં બૉલીવુડ થીમ ગોઠવી હતી.આશા છે કે આ લગ્નમાં પણ એ આટલી જ ધમાલ મચાવે. પહેલા પતિ સાથે ડિવોર્સ મળ્યા બાદ હવે અનમ વર્ષના અંતે બીજા લગ્ન કરશે. ફેમસ ટેનિસ પ્લેયર સાનિયા મિર્ઝા ફેશનના મામલામાં બૉલીવુડ એક્ટ્રેસને પણ ટક્કર આપે છે. થોડાક મહિના પહેલા તે બહેન અનમ મિર્ઝા સાથે પેરિસમાં રજાનો આનંદ માણી રહી હતી.ચર્ચા થઇ રહી હતી કે, અનમ જલ્દી જ લગ્નગ્રંથિથી જોડાઈ જવાની છે. તેથી તે લગ્ન પહેલા બહેન સાથે બેચલર ટ્રીપ પર હતી.\nસાનિયા મિર્ઝા તેની બહેન અનમ મિર્ઝા તેના દોસ્ત અને બહેન સાનિયા મિર્ઝા સાથે પેરિસમાં રજા માણી રહી છે. સાનિયાએ આ વેકેશનની તસ્વીરો ઇન્સ્તાગ્રામ પર શેર કરી છે. જેમાં તે બહેન અનમ સાથે મસ્તી કરતી નજરે ચડે છે.\nઅનમ મિર્ઝાએ પણ રવિવવારે એક તસ્વીર શેર કરી હતી. જેમાં પાછળ લખ્યું હતું કે, ‘થવા વાળી દુલહન.’ કેમેરાની સામે અનમ હસસતી નજરે ચડી હતી. અને પચાલ બલૂન પણ લગાવ્યા હતા. જેમાં બ્રાઈડ ટુ બી લખ્યું હતું.તેણીએ સેન્સ પર પહેર્યા હતા.જ્યાં પણ બ્રાઈડ ટુ બી લખ્યું હતું. આ તસ્વીર સોશિયલ મીડિયામાં વાયરલ થઇ રહી છે.\nઘણા લોકોએ અનમને શુભેચ્છા પણ પાઠવી હતી. અનમ મોહમ્મ્દ અસદરુદિનને ડેટ કરી રહી છે. જે પૂર્વ ભારતીય ક્રિકેટર મોહમ્મ્દ અઝરરુદિનના પુત્ર છે. આ કપલ સોશિયલ મીડિયામાં ઘણી વાર તસ્વીર પણ શેર કરતું રહે છે.\nસાનિયાના લુકની વાત કરવામાં આવે તો તેણીએ ટર્ટલ નેક ડ્રેસ પહેર્યો હતો. અને તેના તેના પર તેને ઓવરકોટ પહેર્યો હતો. સાનિયાની ઍંસેંસેરીઝની વાત કરવામાં આવે તો તેણીએ Gucciનો બેલ્ટ પહેર્યો હતો. જેની કિંમત 550 ડોલર એટલે કે, 39,229 રૂપિયા બતાવવામાં આવી રહી છે. ટેનિસ પ્લેયર સાનિયા મિર્ઝા પણ સોશિયલ મીડિયામાં ઘણી એક્ટિવ છે. તેની અંગત જિંદગીથી જોડાયેલી તસ્વીર શેર કરતી રહે છે. પેરિસ હોલીડેની ઘણી તસ્વીર શેર કરી છે.\nPosted on 10:36 am March 28, 2021 Author Shah Jina\nરાજસ્થાનના બારામાં આખાખેડી ગામમાં પત્નીએ તેના પ્રેમી અને સહયોગી સાથે મળીને પતિની તલવાર અને કુહાડી મારીને હત્યા કરી દેવાની ઘટના પ્રકાશમાં આવી છે. આ ઘટના પછી આરોપી પત્ની તેના રૂમમાં જઈને સુઈ ગઈ હતી. શુક્રવારે થયેલી આ ઘટનાનો પોલીસે ત્રણ કલાકમાં જ ખુલાસો કરી દીધો હતો. ઘટનામાં મૃતકની પત્ની, તેના પ્રેમી અને સહયોગીની ધરપકડ કરી More..\nPosted on 11:21 am January 13, 2021 Author Rachita Vidhata\nઆપણી દુનિયા લાખો-કરોડો રહસ્યોથી ભરેલી છે. જો કે ઘણા રહસ્યો એવા છે કે જેને વૈજ્ઞાનિકોએ ઉકેલ્યા છે પણ ઘણા રહસ્યો હજુ પણ વણઉકેલ્યા રહયા છે. મોટાભાગના રહસ્યો આજે પણ રહસ્ય જ રહ્યા છે. વૈજ્ઞાનિકો વર્ષોથી આ રહસ્યોને હલ કરવામાં રોકાયેલા છે. આજે અમે તમને એવા જ કેટલાક રહસ્યોની વિશે જણાવવા જઈ રહ્યા છીએ, જેના વિશે More..


ગોધરાઃ આંગડીયા પેઢીની 47 લાખની રકમની ચોરીનો ભેદ ઉકેલાયો, પેઢીના કર્મચારી સહિત ત્રણની પોલીસે કરી ધરપકડ - जन मन INDIA\nગોધરાના સોનીવાડમાં આવેલ આંગડીયા પેઢીમાંથી રૂા. 47 લાખ રોકડાની ચોરી થયાની ફરીયાદ નોંધાતા પોલીસે ગણતરીના કલાકોમાં પેઢીના કર્મચારી સહિત 3ને સીસીટીવી કુટેજ તથા ફુટ પ્રીન્ટના આધારે પકડી પાડીને જેલના સળીયા પાછળ ધકેલી દીધા હતા.\nગોધરા શહેરના સોનીવાડ વિસ્તારમાં મહેન્દ્ર સોમાભાઈ પટેલની આંગડીયા પેઢી આવેલી છે. આ પેઢીની રોકડ રકમ 47 લાખ તેમજ મોબાઈલ સહિતની વસ્તુઓનો ગુનો ગોધરા શહેર બી ડીવીઝન પોલીસ મથકે દાખલ થયો હતો. આ મામલે પોલીસની ટીમ એકશનમાં આવી હતી.\nજેમા પંચમહાલ એલસીબી અને બી-ડીવીઝન પોલીસની ટીમ તાત્કાલીક પગલા લઈને એકશન લીધી હતી. જેમા ટેક્નીકલ સર્વેલન્સ તેમજ સીસીટીવી ફુટેજ સહિતની વિગતો તપાસ કરવામા આવી હતી. જેમા ચોકાવનારી વિગતો સામેં આવી હતી.\nપોલીસના જણાવ્યાનુસાર, શહેરા તાલુકાના તરસંગ ગામનો ઈસમ મેહુલસિંહ સોલંકી જે આગંડીયા પેઢીમાં કામ કરતો હતો તેની સંડોવણી બહાર આવી હતી. તેણે તેના એક મિત્ર દર્શન સોનીની સાથે મળીને કાવતરૂ રચ્યું હતું અને દર્શન સોનીના મોડાસા ખાતે રહેતા એક મિત્ર નરેન્દ્ર સોનીના ઘરે સંતાડી રાખવામા આવેલો ચોરીનો મુદ્દામાલ જપ્ત કરીને કાયદેસરની કાર્યવાહી હાથ ધરી હતી. પોલીસે 45 લાખ રુપિયા રોકડા અને બે મોબાઈલ ફોન સહિતનો મુદ્દામાલ જપ્ત કરીને કાયદેસરની કાર્યવાહી હાથ ધરી છે.


Postal distribution system has been disrupted in Gandevi Nagar for the last 10 days | ગણદેવી નગરમાં છેલ્લા 10 દિવસથી ટપાલ વિતરણની વ્યવસ્થા ખોરવાઇ - Divya Bhaskar\nPostal Distribution System Has Been Disrupted In Gandevi Nagar For The Last 10 Days\nબેદરકારી:ગણદેવી નગરમાં છેલ્લા 10 દિવસથી ટપાલ વિતરણની વ્યવસ્થા ખોરવાઇ\nપોસ્ટ ઓફિસમાં હાલ એક માત્ર ટપાલી, અન્ય ત્રણ વિવિધ કારણોસર ગેરહાજર\nટપાલનું વિતરણ ન થતા વેપાર-ઉદ્યોગ, આમજનતાની ટપાલો ઓફિસમાં પડી રહી છે\nગણદેવીમાં છેલ્લા દસ દિવસથી માત્ર રજીસ્ટર ટપાલનું વિતરણ કરાઈ રહ્યું છે જ્યારે સાદી ટપાલનું વિતરણ નહીં થતા નગરના વેપાર-ઉદ્યોગ અને આમજનતાની ટપાલો પોસ્ટ ઓફિસની અંદર પડી રહી છે. જેને લઈને નગરમાં છેલ્લા 10 દિવસથી કથળેલી ટપાલ વિતરણ વ્યવસ્થા તાત્કાલિક સજ્જ કરવાની માગણી ઊભી થઈ છે. નગરના સિનિયર સિટીઝનોએ આ વ્યવસ્થા તાત્કાલિક ગોઠવાય તેવી લાગણી વ્યક્ત કરી છે. ગણદેવી નગરમાં છેલ્લા દસ દિવસથી માત્ર રજીસ્ટર ટપાલોનું વિતરણ થાય છે, સાદી ટપાલોના ઢગલા પોસ્ટ ઓફિસમાં વિતરણ કર્યા વગરના યથાવત પડી રહી છે. જેને પગલે નગરના વેપારીઓ, ઔદ્યોગિક એકમો અને નાગરિકોને ભારે મુશ્કેલીમાં મુકાયા હોવાનું નગરના સિનિયર સિટીઝને જણાવ્યું છે.\nવિતરણ વ્યવસ્થામાં માત્ર એક જ ટપાલી દ્વારા હાલમાં ટપાલનું વિતરણ કરાઇ રહ્યું છે અને એ પણ માત્ર રજીસ્ટર ટપાલ સમગ્ર નગરમાં વિતરિત કરે છે. બાકીના ત્રણ ટપાલી વિવિધ કારણોસર ડ્યુટી પર નહીં હોવાને લઈને નગરમાં ટપાલ વિતરણ વ્યવસ્થા ખોરવાઈ હોવાનું સબ પોસ્ટ માસ્તર ગંગાબેને જણાવ્યું હતું. તેમના જણાવ્યા મુજબ ઝડપથી પોસ્ટ ઓફિસમાં પડેલી ટપાલોને વિતરિત કરવાની વ્યવસ્થા ગોઠવવામાં આવશે. આગામી ત્રણ-ચાર દિવસમાં આ વ્યવસ્થા ગોઠવાઇ જશે એવી ખાતરી આપી હતી. હાલમાં માત્ર મહેશભાઈ છગનભાઈ પટેલ એકમાત્ર પોસ્ટમેન છે અને તેઓ નગરમાં માત્ર રજીસ્ટર ટપાલનું વિતરણ કરી રહ્યા હોવાનું પણ જણાવ્યું હતું. જ્યારે સુરેશભાઈ હળપતિ પણ આ વ્યવસ્થામાં મદદરૂપ થતાં હોવાનું તેઓએ જણાવ્યું હતું.\nગણદેવી પોસ્ટ ઓફિસમાં ગણદેવી નગરમાં ટપાલનું વિતરણ કરવા માટે ચાર ટપાલીની જગ્યા સામે હાલમાં માત્ર એક જ ટપાલી હોવાનું મહેશભાઈએ પણ જણાવ્યું હતું. ગણદેવી નગરની ટપાલ વિતરણ વ્યવસ્થા સાથે પોસ્ટ ઓફિસનું કામ એના અન્ય વિભાગો પણ વ્યવસ્થિત કાર્યરત રહે એવી લાગણી નગરજનોના સોશિયલ ગ્રુપ તરફથી વ્યક્ત કરવામાં આવી છે. બીલીમોરા પોસ્ટ ઓફિસના અધિકારીઓ અને નવસારી જિલ્લાના અધિકારીઓએ આ બાબતે ધ્યાન આપશે એવી આશા નગરના સિનિયર સિટીઝન ગ્રુપ, લાયન્સ ક્લબ સહિત વેપારી આલમે વ્યક્ત કરી છે. સિનિયર સિટીઝન ગ્રુપના અરવિંદભાઇ શાહ, જયંતિભાઈ મિસ્ત્રી, છગનભાઈ ચાંપાનેરી તેમજ ઉપપ્રમુખ ઠાકોરભાઈ દેસાઈએ ગણદેવી નગરની પોસ્ટ ઓફિસની નાગરિક સેવા વ્યવસ્થા સુવ્યવસ્થિત થાય તેવી લાગણી વ્યક્ત કરી છે.


imd-announcement-about-advancement-of-monsoon-over-andaman-and-nicobar-around-may– News18 Gujarati\nBig News: હવામાન વિભાગની આગાહી, સમયથી વહેલું આવી જશે ચોમાસુ, જાણો - તમારા રાજ્યમાં ક્યારે થશે વરસાદ?\n16મેના રોજ સાંજ સુધીમાં તે દક્ષિણ-પશ્ચિમ અને તેનાથી નજીક પશ્ચિમ-મધ્ય ખાડી પર એચ ચક્રવાતી તોફાન આવી શકે છે.\nLast Updated:May 13, 2020, 18:02 IST\nનવી દિલ્હી : હવામાન વિભાગે ચોમાસાને લઈ આજે મોટી જાહેરાત કરતા કહ્યું કે, અંડમાન સાગર અને અંડમાન અને નિકોબાર આઈલેન્ડ પર ચોમાસુ આ વખતે વહેલું આવવાનું છે. હવામાન વિભાગ અનુસાર, 16 આસપાસ ચોમાસુ Andaman Sea, Andaman Nicobar પહોંચી જશે. ભારતીય હવામાન વિભાગ(આઈએમડી)ની ભવિષ્યવાણી અનુસાર, ચોમાસું 15મેના રોજ બંગાળની દક્ષિણ ખાડીના મધ્યભાગમાં છલાંગ લગાવી શ્રીલંકામાં દસ્તક દેશે. 16મેના રોજ સાંજ સુધીમાં તે દક્ષિણ-પશ્ચિમ અને તેનાથી નજીક પશ્ચિમ-મધ્ય ખાડી પર એચ ચક્રવાતી તોફાન આવી શકે છે.\nજાણો - તમારા રાજ્યમાં ક્યારે પહોંચી શકે છે ચોમાસુ?\nમહારાષ્ટ્ર, ગુજરાત, મધ્યપ્રદેશ, છત્તીસગઢ, તેલંગણા, આંધ્રપ્રદેશ, ઓડિશા, ઝારખંડ, બિહાર અને ઉત્તર પ્રદેશના કેટલાક ભાગમાં, ચોમાસું હાલની સામાન્ય તારીખોની તુલનામાં3દિવસ મોડુ આવશે. રાષ્ટ્રીય રાજધાની માટે, ચોમાસાની સામાન્ય શરૂઆતની તારીખ 23 જૂનથી 27 જૂન સુધી સંશોધિત કરવામાં આવી છે. આજ પ્રકારે મુંબઈ અને કોલકત્તા માટે 10થી 11 જૂન સુધી અને ચેન્નાઈમાં 1થી4જૂન સુધીની તારીખો સંશોધિત કરવામાં આવી છે.\nચક્રવાત ચેતાવણી વિભાગે કહ્યું કે, પ્રણાલી નિરંતર દેખરેખમાં છે અને સંબંધિત રાજ્ય સરકારોને નિયમિત રૂપથી સૂચિત કરવામાં આવી રહી છે. આઈએમડીના મહાનિર્દેશક મૃત્યુંજય મહામાત્રાએકહ્યું કે, ચક્રવાત ચોમાસાની પ્રગતિમાં મદદ કરશે, જે આ વર્ષે સામાન્ય રહેવાની સંભાવના છે.\nકેરળમાં ચોમાસાની શરૂઆત 1 જૂનથી થઈ શકે છે. ત્યારબાદ અંદાજ લગાવવામાં આવી રહ્યો છે કે, આ વખતે દેશમાં ચાર મહિના સુધી વરસાદ એટલે કે ચોમાસાની સિઝન રહેશે. આ વર્ષે IMDએ 1960-2019ના આંકડાના આધારે દેશના કેટલાક ભાગમાં ચોમાસાની શરૂઆત અને વાપસીની તારીખોને પણ સંશોધીત કરી છે. ગત તારીખો 1901થી 1940ના આંકડા પર આધારિત હતી.\nબદલાઈ ગયો છે ચોમાસાનો મિજાઝ\nતમને જણાવી દઈએ કે, કેટલાક વર્ષથી ચોમાસાના આગમન અને સમાપનનો સમય બદલાઈ ગયો છે. આમાં લગભગ એક અઠવાડીયાનું અંતર જોવા મળી રહ્યું છે. વિશેષ રૂપથી મધ્ય અને પૂર્વ ભારતના કેટલાક ભાગોમાં 3થી7દિવસ મોડુ આ વર્ષે ચોમાસાનું આગમન થશે. બીજી તરફ ઉત્તર પશ્ચિમ ભારતમાં પહેલા આગમન અને મોડું સમાપનની તારીખ નક્કી કરવામાં આવી છે.\nFirst published:May 13, 2020, 18:02 IST\nIMD forecastIMD forecasts monsoonIMD FORECASTS NORMAL MONSOONIMD latest forcastવરસાદ આગાહીહવામાન વિભાગ